ֆ

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ տարեկան ՀԱՇՎԵՏՎՈՒԹՅՈՒՆ**

**2025թ․**

Հաստատված է

ՀՀ կրթության տեսչական մարմնի

ղեկավարի 03.02.2025թ. N 2-L հրամանով

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ**

**2024 ԹՎԱԿԱՆԻ ՏԱՐԵԿԱՆ ՀԱՇՎԵՏՎՈՒԹՅՈՒՆ**

# Բովանդակություն

|  |  |
| --- | --- |
| **Հաշվետվության բովանդակությունը** | |
|  | [Բովանդակություն - 1 -](#_Toc187926789)  [Հապավումներ - 2 -](#_Toc187926790)  [*ՀՀ կրթության տեսչական մարմնի 2024 թվականի գործունեությունը* - 2 -](#_Toc187926791)  [*1.* *ԿՏՄ որակի ապահովման բաժնի կողմից յուրաքանչյուր եռամսյակ կառավարման խորհրդի հաստատմանը ներկայացված ԿՏՄ գործունեության կատարողականի գնահատման արդյունքների հիման վրա կազմված ամփոփ տեղեկատվություն* - 3 -](#_Toc187926792)  [*2.* *ԿՏՄ գործունեության 2024 թվականի տարեկան ծրագրի կատարման ընթացքի վերաբերյալ տեղեկատվություն* - 3 -](#_Toc187926793)  [*3. ԿՏՄ գործունեության 2024 թվականի տարեկան ծրագրով սահմանված թիրախներ, արդյունքների վերլուծություն - 14 -*](#_Toc187926794)  [*4.* *Հաշվետու ժամանակահատվածում իրականացված իրազեկման, կանխարգելիչ և խորհրդատվական միջոցառումներ* - 27 -](#_Toc187926795)  [*5.* *Իրականացված ստուգումներ*  - 30 -](#_Toc187926796)  [*6.* *ԿՏՄ վերահսկողության ոլորտում ռիսկերի առկա իրավիճակի վերլուծություն* - 44 -](#_Toc187926797)  [*7.* *Օրենսդրության մեջ լրացումներ և փոփոխություններ կատարելու մասին  առաջարկները (բովանդակությունը, նպատակը)* - 55 -](#_Toc187926798)  [*8. ԿՏՄ-ի և դրա պաշտոնատար անձանց գործողությունների կամ անգործության,  այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված  գործերի մասին* - 63 -](#_Toc187926799) |

# Հապավումներ

|  |  |
| --- | --- |
| **ԿՏՄ՝** | Կրթության տեսչական մարմին |
| **ԿԳՄՍՆ՝**  **ՊԵԿ՝**  **ԱԱՏՄ`** | Հայաստանի Հանրապետության կրթության, գիտության, մշակույթի և սպորտի նախարարություն  Պետական եկամուտների կոմիտե  Առողջապահական և աշխատանքի տեսչական մարմին |
| **ՆՈՒՀ՝** | Նախադպրոցական ուսումնական հաստատություն |
| **ՀՈՒՀ՝** | Հանրակրթական ուսումնական հաստատություն |
| **ՆՄՄԿ՝** | Նախնական մասնագիտական (արհեստագործական) և միջին մասնագիտական կրթություն |
| **ԱՈՒՀ՝** | Արհեստագործական ուսումնական հաստատություն |
| **ՄՄՈՒՀ՝** | Միջին մասնագիտական ուսումնական հաստատություն |
| **Ն/Դ՝** | Նախադպրոցական կրթության ոլորտ |
| **Հ/Կ՝** | Հանրակրթության ոլորտ |
| **Ն/Մ՝** | Նախնական մասնագիտական (արհեստագործական) կրթության ոլորտ |
| **Մ/Մ՝** | Միջին մասնագիտական կրթության ոլորտ |
| **ԱՈՒԿ ծրագիր՝** | «Աջակցություն ուսուցման կազմակերպմանը» ծրագիր |
| **ԱՄՈՒԿ ծրագիր՝** | «Աջակցություն մասնագիտական ուսուցման կազմակերպմանը» ծրագիր |
| **ՀՊՉ՝** | Հանրակրթության պետական չափորոշիչ |

# *ՀՀ կրթության տեսչական մարմնի 2024 թվականի գործունեությունը*

ՀՀ կրթության տեսչական մարմնի (այսուհետ նաև` ԿՏՄ կամ տեսչական մարմին) հաշվետվությունը կազմվել է՝ հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը:

ԿՏՄ-ն գործում է ՀՀ Սահմանադրության, «Տեսչական մարմինների մասին» օրենքի, այլ օրենքների, իրավական այլ ակտերի և իր կանոնադրության հիման վրա:

ԿՏՄ կառավարման խորհրդի 30.11.2023թ. N30-L որոշմամբ հաստատված ԿՏՄ գործունեության 2024 թվականի տարեկան ծրագրով (այսուհետ նաև՝ ծրագիր) նախատեսված գործառույթների շրջանակներում 2024 թվականի ընթացքում իրականացվել են ստորև նշված աշխատանքները.

# *ԿՏՄ որակի ապահովման բաժնի կողմից յուրաքանչյուր եռամսյակ կառավարման խորհրդի հաստատմանը ներկայացված ԿՏՄ գործունեության կատարողականի գնահատման արդյունքների հիման վրա կազմված ամփոփ տեղեկատվություն*

Տեսչական մարմնի կատարողականի գնահատումը կատարվել է՝ հիմք ընդունելով Տեսչական մարմինների մասին 2014 թվականի դեկտեմբերի 17-ի ՀՕ-254-Ն օրենքի 11-րդ հոդվածի պահանջների և Հայաստանի Հանրապետության կառավարության 2015 թվականի հունիսի 25-ի Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին N 693-Ն որոշման հիման վրա կազմված կատարողականի գնահատման մեթոդաբանությունը։

**Տեսչական մարմնի կատարողականի գնահատման չափորոշիչներն են՝**

1. նպատակի չափորոշիչներ.
2. գործընթացի չափորոշիչներ.
3. արդյունքի չափորոշիչներ։
4. ***Նպատակի չափորոշիչներ***
   1. **Տեսչական մարմնի գործունեության հիմնական նպատակին հասնելու մակարդակը** գնահատելու համար յուրաքանչյուր ոլորտի համար վերլուծվել է հաշվետու ժամանակահատվածում տեսչական մարմնի կողմից իրականացված ստուգումների արդյունքում հայտնաբերված խախտումների ընդհանուր կշիռը:

Տեսչական մարմնի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ (աղյուսակ 1)։

***Աղյուսակ 1***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***ԿՏՄ*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Տեսչական մարմնի գործունեության հիմնական նպատակին հասնելու մակարդակը*** | ***2024*** | ***0,2*** | ***0,05*** | ***0,25*** | ***0,09*** | ***0,15*** |
| ***2023*** | ***0,03*** | ***0,02*** | ***0,04*** | ***0,01*** | ***0,07*** |

* 1. **Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվել է հաշվետու ժամանակահատվածում տեսչական մարմնի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերությամբ (աղյուսակ 2)։

***Աղյուսակ 2***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***ԿՏՄ*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Ոլորտի առավել ռիսկային բնագավառներում փոփոխությունների առկայությունը*** | ***2024*** | ***0,13*** | ***0,18*** | ***0,4*** | ***0,11*** | ***0,15*** |
| ***2023*** | ***0,02*** | ***0,02*** | ***0,02*** | ***0,002*** | ***0,05*** |

* 1. **Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները.**

2024, ինչպես նաև 2023 թվականներին ռիսկերի պլանավորման, վերլուծության և գնահատման համար օգտագործվել է ռիսկի գնահատման, ստուգումների պլանավորման և վերլուծությունների վարչության կադրային ներուժը, իսկ ֆինանսական միջոցները՝ վերջիններիս աշխատավարձերը և խրախուսումները։ Այլ լրացուցիչ ֆինանսական հատկացումներ տարվա ընթացքում չեն հատկացվել: Մարդկային ռեսուրսները 2024 թվականին մարդկային ռեսուրսները կազմել է 6 աշխատակից: 2023 թվականին միջինում կազմել է 5.12:

* 1. **Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները** (աղյուսակ 3).

***Աղյուսակ 3***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***Ընդամենը***  ***դրամ/աշխ.*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները*** | ***2024*** | ***98000/37*** | ***66800/10*** | ***0/15*** | ***31200/10\**** | ***31200/10\**** |
| ***2023*** | ***173700/42*** | ***173700/17*** | ***0/8*** | ***0/3*** | ***0/16*** |

* 1. **ՀՀ կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը.**

2024 թվականին ներկայացվել է 54 առաջարկություն. որից 49-ը հանրակրթության, 4-ը՝ նախնական մասնագիտական և միջին մասնագիտական կրթության ոլորտների վերաբերյալ:

2023 թվականին տեսչական մարմինը ՀՀ կառավարությանը կամ համապատասխան ոլորտների քաղաքականություն մշակող պետական մարմիններին ներկայացրել է 64, 2022 թվականին՝ 275 առաջարկ։

1. ***Գործընթացի չափորոշիչներ***

Գործընթացի չափորոշիչները վերաբերում են տեսչական մարմնի գործառույթների իրականացման ընթացքին:

**1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել է հաշվետու ժամանակահատվածում տարեկան ծրագրով չնախատեսված, սակայն տեսչական մարմնի կողմից իրականացված ստուգումների միջին տևողությունը (աղյուսակ 4).

***Աղյուսակ 4***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***Միջին*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Ըստ անհրաժեշտության իրականացված ստուգումների միջին տևողությունը*** | ***2024*** | ***5 օր*** | ***0*** | ***5*** | ***0*** | ***0*** |
| ***2023*** | ***2,3 օր*** | ***0*** | ***1*** | ***0,9*** | ***1,6*** |

**2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ** չափորոշչի գնահատման համար վերլուծվել է բարձր ռիսկային տնտեսավարող սուբյեկտներում հաշվետու ժամանակահատվածում կատարված ստուգումների քանակի և տեսչական մարմնի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերությունը (աղյուսակ 5).

***Աղյուսակ 5***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***ԿՏՄ*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ*** | ***2024*** | ***3,85*** | ***1,75*** | ***3,38*** | ***2*** | ***0,95*** |
| ***2023*** | ***0,76*** | ***0,75*** | ***2,94*** | ***1,3*** | ***1,4*** |

**3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերությամբ (աղյուսակ 6).

***Աղյուսակ 6***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***Միջին*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Ստուգումների տարեկան ծրագրում ընդգրկված ստուգումների միջին տևողությունը*** | ***2024*** | ***4,04 օր*** | ***3,75*** | ***3,94*** | ***2,5*** | ***4,8*** |
| ***2023*** | ***4,8 օր*** | ***2,25*** | ***4,9*** | ***2,75*** | ***5,5*** |

**4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին[[1]](#footnote-1).**

Թե 2024, թե 2023 թվականներին տեսչական մարմնի կողմից ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին կազմել է 0։

**5) Ստուգման ենթարկված օբյեկտների բավարարվածության աստիճանը տեսչական մարմնի աշխատանքների անաչառությունից, ընթացակարգերի թափանցիկությունից, տեղեկատվության որակից և տեսչական մարմնի ծառայողների արհեստավարժությունից.**

Չափորոշչի գնահատումը կատարվել է հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2024 թվականին ստուգման ենթարկված օբյեկտներից բողոք չի ստացվել, իսկ թե 2023 թվականին նշված հարցերի վերաբերյալ տեսչական մարմնի դեմ բերվել է 1 դիմում-բողոք, որին պատասխանվել է համապատասխան գրությամբ:

1. ***Արդյունքի չափորոշիչներ***

Արդյունքի չափորոշիչները վերաբերում են տեսչական մարմնի կոնկրետ լիազորության իրականացման անմիջական արդյունքին:

**1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը** (աղյուսակ 7).

***Աղյուսակ 7***

|  |  |  |  |  |  |  |
| --- | --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***Միջին*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերությունը*** | ***2024*** | ***1/133***  ***0,07*** | ***0/6*** | ***1/112***  ***0,009*** | ***0/2*** | ***0/13*** |
| ***2023*** | ***0,1*** | ***0/11*** | ***0,05*** | ***1,5*** | ***0,4*** |

**2) Տեսչական մարմնի վերահսկման բարձր ռիսկային բնագավառներում իրավիճակի փոփոխությունը (**աղյուսակ 8**).**

***Աղյուսակ 8***

|  |  |  |  |  |  |  |  |
| --- | --- | --- | --- | --- | --- | --- | --- |
| ***Ոլորտներ*** | | ***2023*** | | | ***2024*** | | |
| ***Բարձր ռիսկային տնտեսավարող սուբյեկտներում ստուգումների թիվը*** | ***Հայտնաբերված խախտումներ կշիռների հանրագումարը*** | ***Հայտնաբերված խախտումների միջինացված ցուցանիշները*** | ***Բարձր ռիսկային տնտեսավարող սուբյեկտներում ստուգումների թիվը*** | ***Հայտնաբերված խախտումների կշիռների հանրագումարը*** | ***Հայտնաբերված խախտումների միջինացված ցուցանիշները*** |
| ***1․*** | ***Ն/Դ*** | ***9*** | ***42*** | ***4.7*** | ***5*** | ***23,4*** | ***4,68*** |
| ***2․*** | ***Հ/Կ*** | ***78*** | ***438,9*** | ***5,63*** | ***77*** | ***459,26*** | ***5,96*** |
| ***3․*** | ***Ն/Մ և Մ/Մ*** | ***11***  ***4 Ն/Մ***  ***7 Մ/Մ*** | ***102,7***  ***Ն/Մ 1,8***  ***Մ/Մ 100,9*** | ***0,45***  ***Ն/Մ 14,4***  ***Մ/Մ 14,85*** | ***9***  ***Ն/Մ 2***  ***Մ/Մ-7*** | ***32,8***  ***Ն/Մ 6,9***  ***Մ/Մ- 25,9*** | ***3,64***  ***Ն/Մ 3,48***  ***Մ/Մ- 3,7*** |

**3) Ըստ առանձին ստուգմանը հատկացված ֆինանսական միջոցները և մարդկային ռեսուրսները** հաշվարկվում են հաշվետու ժամանակահատվածում ստուգման համար հատկացված ֆինանսական միջոցների և մարդկային ռեսուրսների միջին ցուցանիշներով **(**աղյուսակ 9**).**

***Աղյուսակ 9***

|  |  |  |  |  |  |
| --- | --- | --- | --- | --- | --- |
| ***Ցուցանիշ*** | ***Հաշվետու ժամանակահատված*** | ***Ոլորտ*** | | | |
| ***Ն/Դ*** | ***Հ/Կ*** | ***Ն/Մ*** | ***Մ/Մ*** |
| ***Ըստ առանձին ստուգմանը հատկացված ֆինանսական միջոցները և մարդկային ռեսուրսները դրամ/աշխատակից*** | ***2024*** | **27950/2,2 տարեկան**  **6987,5/0,5**  **միջին** | **177735/5,8**  **տարեկան**  **44433/1,45**  **միջին** | **112000/2**  **տարեկան**  **28000/0,5**  **միջին** | **62000/5.2**  **տարեկան**  **15500/1,3**  **միջին** |
| ***2023*** | ***39137/0,7*** | ***68435/1,5*** | ***21041/0,5*** | ***46058/1,12*** |

**4) Տեսչական մարմնի, տեսչական մարմնի աշխատակիցների դեմ բերված դիմում-բողոքների քանակը և դրանց արդյունքները։**

2024 թվականի ընթացքում տեսչական մարմնի դեմ բերվել է 2 բողոք՝ տեսչական մարմնի ղեկավարի կարգադրագիրը անվավեր ճանաչելու պահանջով, որը **տ**եսչական մարմնի ղեկավարի որոշմամբ մերժվել է և կարգադրությունը թողնվել է անփոփոխ:

Տեսչական մարմնի աշխատակցի դեմ ևս բերվել է 1 բողոք, որի վերաբերյալ համապատասխան ծառայողը ներկայացրել է բացատրություն:

2023 թվականի ընթացքում տեսչական մարմնի, տեսչական մարմնի աշխատակիցների դեմ բերվել է 4 դիմում-բողոք, այդ թվում՝ 2-ը նույն անձի կողմից, նույն գործի շրջանակում, 3-րդը՝ տնտեսավարող սուբյեկտի տնօրենի կողմից: Բոլոր բողոքներին պատասխանվել է համապատասխան գրություններով:

# *ԿՏՄ գործունեության 2024 թվականի տարեկան ծրագրի կատարման ընթացքի վերաբերյալ տեղեկատվություն*

Ծրագիրը կազմվել է՝ ղեկավարվելով «Տեսչական մարմինների մասին» օրենքով, հաշվի առնելով ՀՀ կառավարության գործունեության ծրագիրը, կրթության բնագավառի մարտահրավերներն ու զարգացման միտումները և տեսչական մարմնի նախորդ տարիների գործունեության արդյունքները՝ կրթության որակի, բովանդակության, մատչելիության, անվտանգության, կառավարման և արդյունավետության ուղղություններով:

Ծրագրի շրջանակում իրականացվել են գործողություններ 4 հիմնական ուղղություններով՝

1. կանխարգելիչ, իրազեկման, խորհրդատվական միջոցառումներ.
2. վերահսկողական գործառույթներ (ստուգում, ուսումնասիրություն, վարչական վարույթ).
3. Վերահսկողության նոր գործիքակազմի՝ սյունակաշարերի (ռուբրիկների) մշակման, փորձարկման աշխատանքներ.
4. ԿՏՄ ռիսկի գնահատման մեթոդաբանության, ստուգաթերթերի լրամշակման, օրենսդրական փոփոխությունների վերաբերյալ առաջարկությունների ներկայացման աշխատանքներ:

2024 թվականին իրականացվել են 130 ստուգում (112 հանրակրթական ուսումնական հաստատություն (դպրոց), 6 նախադպրոցական, 12 նախնական մասնագիտական (արհեստագործական) և միջին մասնագիտական ուսումնական հաստատություն (ուսումնարան և քոլեջ)), 46 վարչական վարույթ, 44 կանխարգելիչ միջոցառում։

2024 թվականին, վերահսկողական գործառույթներին զուգընթաց, ԿՏՄ-ն կարևոր նշանակություն է տվել օրենսդրական նախաձեռնություններին, վերահսկողության գործիքակազմի բարելավմանը՝ ներդնելով նորարարական մոտեցումներ ստուգաթերթերի լրամշակման և կշռավորման, ռիսկի գնահատման մեթոդաբանության կատարելագործման, ինչպես նաև ստուգման նոր ձևաչափի մշակման և կիրառման գործընթացներում: Մասնավորապես.

1. ***Օրենսդրական նախաձեռնություններ***

**ՀՀ կառավարության 2024 թվականի նոյեմբերի 21-ի N 1837 որոշմամբ հավանության արժանացած «Կրթության բնագավառի տեսչական վերահսկողության մասին» օրենքի նախագիծը սահմանված կարգով ներկայացվել է ՀՀ Ազգային ժողով:**

***2. Տեսչական մարմնի ստուգաթերթերի վերակշռավորում և ռիսկի վրա հիմնված ստուգումների մեթոդաբանության լրամշակում՝ ըստ համապատասխան ոլորտը կարգավորող հիմնական օրենքում պետության կողմից երաշխավորված սկզբունքների***

**ԿՏՄ ռիսկի վրա հիմնված ստուգումների մեթոդաբանությունը, վերահսկողության ոլորտների լրամշակված և վերակշռավորված ստուգաթերթերը հաստատվել են ՀՀ կառավարության կողմից:**

***3. Վերահսկողության ոլորտների ստուգաթերթերում ստուգման նոր ձևաչափի ներդրում, ինչպես նաև համապատասխան գործիքակազմի (սյունակաշարերի) մշակում, փորձարկում և կիրառում***

**ԿՏՄ ծառայողների կողմից մշակվել են 189 սյունակաշարեր:**

Սյունակաշարերը, որպես ստուգման նոր ձևաչափ, ներառվել են ՀՀ կառավարության կողմից հաստատված ստուգաթերթերում:

***4. ԿՏՄ կողմից իրականացվող ստուգումների անցկացման ուղեցույցի մշակում***

Մշակվել է ԿՏՄ կողմից իրականացվող ստուգումների ուղեցույցը՝ «Հայաստանի Հանրապետությունում ստուգումների կազմակերպման և անցկացման մասին» և «Տեսչական մարմինների մասին» օրենքներով սահմանված կարգով և ՀՀ վարչապետի 2018 թվականի հունիսի 11-ի N 729-Լ որոշմամբ հաստատված ԿՏՄ կանոնադրության համաձայնանցկացվող ստուգման ընթացակարգը նկարագրելու, տեսչական մարմնի ծառայողներին և շահառուներին օգնելու նպատակով:

Վերահսկողության ոլորտներում իրականացված գործառույթների մասով պատկերն այսպիսին է.

***Նախադպրոցական կրթության ոլորտ***

Իրականացվել են՝

- ստուգում՝ 6 ՆՈՒՀ-ում,

- վարչական վարույթ՝ 8 ՆՈՒՀ-ում,

- ներքին գնահատման ընթացակարգի ուսումնասիրություն՝ 1 ՆՈՒՀ-ում,

- սյունակաշարերի փորձարկումներ՝ 12 ՆՈՒՀ-ում,

- 6 կանխարգելիչ (խորհրդատվական և այլ մեթոդական աջակցության) միջոցառում (2՝ հեռավար, 4՝ առկա)։

Միջոցառումների արդյունքները ներառվել են ԿՏՄ եռամսյակային հաշվետվություններում. <http://www.eib.am/reports/>:

***Հանրակրթության (միջնակարգ կրթության) ոլորտ***

Իրականացվել են՝

* ստուգում՝ 111 ՀՈՒՀ-ում,
* վարչական վարույթ՝ 33 ՀՈՒՀ-ում,
* ԱՈՒԿ ծրագիրը՝ 40 ՀՈՒՀ-ում,
* 6-րդ, 9-րդ և 11-րդ դասարանների սովորողների մնացորդային գիտելիքների մակարդակի որոշում «Հայոց լեզու» («Մայրենի») և «Մաթեմատիկա» («Հանրահաշիվ», «Երկրաչափություն») առարկաներից՝ 46 ՀՈՒՀ-ում,
* ՀՈՒՀ-երիներառական կրթական (ուսումնական, ֆիզիկական) միջավայրի գնահատման ձևաթղթի լրամշակման աշխատանքներ,
* ներառական կրթական միջավայրի գնահատում՝ 73 ՀՈՒՀ-ում,
* 4-րդ դասարանների սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում՝ 20 ՀՈՒՀ-ում[[2]](#footnote-2),
* գրադարանավարի աշխատանքի գնահատման 4-ական սյունակաշարերի փորձարկում՝ 20 ՀՈՒՀ-ում,
* վերահսկողություն սովորողների տնային ուսուցման գործընթացի իրականացման փաստացի վիճակը պարզելու նպատակով՝ 9 ՀՈՒՀ-ում,
* կանխարգելիչ (աջակցման, խորհրդատվական, բացատրական), իրազեկման 12 միջոցառում,
* ԿԳՄՍ նախարարի **2013 թվականի ապրիլի 15-ի N 396-Ն հրամանով** հաստատված հավելվածով սահմանված կարգով **ուսուցչի թափուր տեղի համար** անցկացված **մրցույթի** արդյունքները բողոքարկելու և բողոքարկման հանձնաժողով ձևավորելու կարգի մշակման աշխատանքներ:  
   ՀՈՒՀ-երի՝
* ստուգումների արդյունքների վերաբերյալ հաշվետվությունները՝ ըստ եռամսյակների՝ տրամադրվել են ԿԳՄՍ նախարարին, հրապարակվել են ԿՏՄ պաշտոնական կայքում,
* ԱՈՒԿ ծրագրի արդյունքների վերաբերյալ վերլուծությունները տրամադրվել են տնօրեններին, իսկ ամփոփ հաշվետվությունը՝ ԿԳՄՍ նախարարին,
* ներառական կրթական միջավայրիգնահատման արդյունքների վերլուծությունները ներկայացվել են լիազոր մարմիններին՝ ԿԳՄՍ նախարարին, Երևանի քաղաքապետին, ՀՀ մարզպետներին՝ զարգացման ենթակա գործառույթներն (բնութագրիչները) ըստ անհրաժեշտության բարելավելու ուղղությամբ միջոցներ ձեռնարկելու նպատակով,
* 4-րդ դասարանների սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատման արդյունքների վերլուծությունը տրամադրվել է ԿԳՄՍ նախարարին, մարզպետներին՝ վերլուծության մեջ անդրադարձ արված խնդիրների լուծման ուղղությամբ միջոցներ ձեռնարկելու առաջարկով,
* գրադարանավարի աշխատանքի գնահատման 4-ական սյունակաշարերի փորձարկումների արդյունքների վերաբերյալ վերլուծությունները տրամադրվել են տնօրեններին, փորձարկման արդյունքների ամփոփ վերլուծությունը՝ ԿԳՄՍ նախարարին,
* սովորողների տնային ուսուցման գործընթացի իրականացման փաստացի վիճակը պարզելու նպատակով իրականացված վարչական վարույթի արդյունքները տրամադրվել են ԿԳՄՍ նախարարին և լիազոր մարմինների ղեկավարներին:

***Նախնական մասնագիտական (արհեստագործական) և միջին մասնագիտական կրթության ոլորտներ***

Իրականացվել են՝

* ստուգում՝ 1 ԱՈՒՀ-ում և 11 ՄՄՈՒՀ-ում (որոնցից մեկում թե´ միջին մասնագիտական, թե´ նախնական մասնագիտական կրթական ծրագրերով).
* վարչական վարույթ՝ 1 ԱՈՒՀ-ում և 4 ՄՄՈՒՀ-ում.
* կրթական գործընթացի որակի գնահատում` համաձայն կրթության որակի գնահատման ձևաթղթի՝ 1 ԱՈՒՀ-ում և 11 ՄՄՈՒՀ-ում,
* 13 սյունակաշարերի փորձարկում՝ 1 ԱՈՒՀ-ում,
* ԱՄՈՒԿ ծրագրի նախապատրաստական աշխատանքներ (հայեցակարգի, դասալսման գործիքակազմի մշակում),
* ԱՄՈՒԿ ծրագրի փորձարկում՝ 2 ՄՄՈՒՀ-ում,
* կանխարգելիչ (աջակցման, խորհրդատվական), իրազեկման 8 միջոցառում (հեռավար): Ուսումնական հաստատությունների ղեկավար կազմի իրազեկման և խորհրդատվական միջոցառումների ժամանակ կազմակերպվել են պանելային քննարկումներ:

ՄՄՈՒՀ-ների՝

* ստուգումների արդյունքները ներառվել են ԿՏՄ եռամսյակային հաշվետվություններում, ամփոփ հաշվետվությունները տրամադրվել են ԿԳՄՍ նախարարին,
* կրթական գործընթացի որակի գնահատման արդյունքների վերլուծությունները՝ համապատասխան առաջարկներով, տրամադրվել են ուսումնական հաստատությունների տնօրեններին, ամփոփ հաշվետվությունը՝ ԿԳՄՍ նախարարին:

ԿՏՄ բոլոր ծառայողները մասնակցել են USAID Միջազգային հանրապետական ինստիտուտի կողմից կազմակերպված հետևյալ թեմաներով վերապատրաստման դասընթացներին.

* Մեդիագրագրություն.
* Հանրային խոսք.
* Տվյալների հավաքագրում, ստուգում և վերլուծություն.
* Վիզուալիզացիա.
* Ճգնաժամային և արտակարգ իրավիճակներում հաղորդակցության համակարգման միջգերատեսչական հաղորդակցությունը.
* Տվյալների մշակումը և վերլուծությունը ռազմավարական հաղորդակցության աջակցման նպատակով,

ինչպես նաև, ԿՏՄ-ում՝ հետևյալ թեմաներով երկշաբաթյա վերապատրաստումներին.

* Առարկայական նոր ծրագրերին և չափորոշիչներին համապատասխան դասի որակի գնահատում.
* Ուսումնական պլանի կազմման սկզբունքներ.
* Կրթական գործընթացի կազմակերպման որակի գնահատման գործիքակազմի (ձևաթղթերի) մշակում՝ նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտներում.
* Ուսումնական հաստատության միջավայրի գնահատում՝ ՀՀ չափորոշչով սահմանված կարողունակությունների ձևավորմանը նպաստելու տեսանկյունից.
* ՀՀ չափորոշչի սկզբունքների և կարողունակությունների զարգացմանը համապատասխան թեմատիկ գրավոր աշխատանքների կազմակերպման առանձնահատկություններ.
* ՀՀ չափորոշչի համատեքստում դասալսման մեթոդաբանության ներկայացում.
* «Teach» գործիքի կիրառման առանձնահատկությունների ներկայացում:

Միաժամանակ, ԿՏՄ ծառայողները մասնակցել են Միջազգային Հանրապետական ինստիտուտի (International Republican Institute) կողմից կազմակերպված «Առաջնորդության հորիզոններ. կառավարման և փափուկ հմտությունների ակադեմիա» եռամսյա ծրագրին։

ԿՏՄ-ի համագործակցության շրջանակներում՝

* Էթիկայի դպրոցի հետ կնքվել է հուշագիր՝ ԿՏՄ աշխատակիցների հետ վերապատրաստումների անցկացման, արդյունավետ հաղորդակցման հմտությունների տրամադրման, երկկողմանի հետաքրքրություն ներկայացնող ծրագրերի իրականացման, տեսչական մարմնի աշխատակիցների աշխատանքի արդյունավետության բարձրացման նպատակով: Հուշագրի շրջանակում Էթիկայի դպրոցի ներկայացուցիչները մասնակցել են ԿՏՄ կողմից իրականացվող կանխարգելիչ միջոցառումներին:

- Կայացել են հանդիպումներ Գերմանական միջազգային համագործակցության ընկերության (GIZ) և Մասնագիտական կրթության որակի ապահովման ազգային կենտրոնի (ՈԱԱԿ) ներկայացուցիչների հետ:

- Ձեռք է բերվել պայմանավորվածություն ԱՄՆ ՄԶԳ ռազմավարական հաղորդակցության աջակցության Քեմոնիքս ծրագրի շրջանակներում տեխնիկական աջակցությունների և վերապատրաստումների իրականացման վերաբերյալ:

- «Ինստիգեյթ մոբայլ» կազմակերպության և ԿՏԱԿ-ի հետ համատեղ իրականացվող՝ տեսչական մարմնի ռիսկերի գնահատման աշխատանքների թվայնացման գործընթացը հանրակրթության և նախադպրոցական կրթության ոլորտների մասով գրեթե ավարտին է հասցվել (80%):

2024 թվականին ԿՏՄ-ում ստացվել է **138** դիմում-բողոք **131** ուսումնական հաստատությունների գործունեության վերաբերյալ:

Ստացված դիմում-բողոքներից **14**-ը վերաբերել են ՆՈՒՀ-երի, **109**-ը՝ ՀՈՒՀ-երի, **8**-ը՝ ՄՄՈՒՀ-ների գործունեությանը, իսկ**7-**ը եղել են այլ բնույթի:

Առավել շատ բարձրացված հարցերը վերաբերել են տնօրենի կողմից թույլ տրված անօրինականություններին և անարդյունավետ աշխատանքին (82 դիմում՝ 59.4%), բուլինգի դեպքերին (24 դիմում՝ 17.3%), դպրոցում տիրող բարոյահոգեբանական մթնոլորտին (14 դիմում՝ 10.1%):

2024 թվականին ԿՏՄ-ում ստացված դիմումներով, ահազանգերով բարձրացված հարցերի ուսումնասիրության արդյունքում իրականացվել է **46** վարչական վարույթ: **32** հաստատության նկատմամբ հարուցված վարույթների արդյունքում տնօրեններին տրվել են կարգադրություններ, **11** վարույթ կարճվել է, **3**-ը՝ ընթացքի մեջ է:

2024 թվականին ԿՏՄ «Թեժ գիծ» հեռախոսակապով ստացվել է 8 ահազանգ: 2 ահազանգի դեպքում բարձրացված հարցերը վերաբերել են ՆՈՒՀ-երի, 6-ի դեպքում՝ ՀՈՒՀ-երի գործունեությանը: 2 ահազանգի դեպքում բարձրացված հարցերը վերահասցեագրվել են ԿԳՄՍՆ, ՊԵԿ, ԱԱՏՄ: **6** ահազանգի դեպքում իրականացվել է վարչական վարույթ, **4** հաստատությունների նկատմամբ հարուցված վարույթների արդյունքում տնօրեններին տրվել են կարգադրություններ, **2** վարույթ կարճվել է:

2023 և 2022 թվականներին ԿՏՄ-ում ստացվել են **66 և 63** դիմում-բողոքներ՝ համապատասխանաբար **47 և 38** ուսումնական հաստատությունների գործունեության վերաբերյալ:

# ԿՏՄ գործունեության 2024 թվականի տարեկան ծրագրով սահմանված թիրախներ, արդյունքների վերլուծություն

ԿՏՄ գործունեության 2024 թվականի տարեկան ծրագրով նախատեսված նոր նախաձեռնությունները հիմնականում նպատակաուղղվել են վերահսկողական գործիքակազմի լրամշակմանը՝ ավելի արդյունավետ և արդիական մեխանիզմների կիրառման համար: Այս շրջանակում ԿՏՄ-ն կենտրոնացել է նոր մեթոդների և մոտեցումների մշակման վրա՝ վերահսկողության ոլորտների կրթական հաստատությունների գնահատման և վերահսկողական գործառույթների բարելավման նպատակով:

Ըստ նախորդ ստուգաթերթերի ստուգման արդյունքների՝ ուսումնական հաստատությանը վերագրված ռիսկային միավորի մեծ կամ փոքր լինելը վկայում էր արձանագրված խախտումների թվի մեծ կամ փոքր լինելու մասին: Ստուգումների արդյունքում ձևավորված կշռային միավորները (ուսումնական հաստատությունների անհատական ռիսկի երկրորդ բաղադրիչ) հնարավորություն չէին տալիս ստանալ որակական գնահատականներ ուսումնական հաստատությունների կրթական, կառավարման գործընթացների վերաբերյալ: Ուսումնասիրությունները ցույց էին տալիս, որ տարբեր ուսումնական հաստատություններում իրականացված ստուգումների արդյունքում ձևավորված նույն ռիսկային միավորի դեպքում կարող էինք ունենալ բովանդակային տարբեր իրավիճակներ: Մի դեպքում ռիսկային միավորը կարող էր ձևավորվել ուսումնական հաստատության կողմից տարբեր ուղղություններով թույլ տրված խախտումների արդյունքում (օրինակ՝ որոշ գործընթացների ընթացակարգերը չպահպանելուն), երկրորդ դեպքում՝ ուսումնական հաստատությունում ինչ-որ մարմնի (օրինակ՝ մեթոդական միավորումների) բացակայության կամ սահմանված կարգով չգործելու (օրինակ՝ կառավարման կամ մանկավարժական խորհուրդների) արդյունքում: Եվ, որ հաստատությունում էր կրթական գործընթացի կազմակերպումը ավելի ռիսկային՝ գնահատական տալ հնարավոր չէր:

ԿՏՄ-ն ստուգումներն իրականացնում էր ստուգաթերթերի հիման վրա՝ միայն փաստաթղթային եղանակով։ Սակայն, փաստաթղթային ստուգումների ընթացքում ստուգաթերթերում ներառված հարցերի շուրջ 30%-ի դեպքում պարզապես «Այո» կամ «Ոչ» պատասխանելը տեսչական մարմնին, կրթության բնագավառի առանձնահատկություններից ելնելով, հնարավորություն չէին տալիս պարզել ուսումնական հաստատության կողմից կրթության բնագավառը կարգավորող օրենսդրությամբ սահմանված պահանջների կատարման իրական պատկերը։ Նշված հարցերը վերաբերում են այնպիսի գործընթացների, որոնց վերաբերյալ ուսումնական հաստատության կողմից ներկայացված փաստաթղթերում առկա տեղեկատվությունը կարող է ընդհանրապես կապ չունենալ իրական իրավիճակի հետ, ինչի պատճառով էլ այդ հարցերի պահանջների կատարման նկատմամբ վերահսկողությունը բովանդակային առումով դուրս է մնում տեսչական մարմնի տեսադաշտից։

Ելնելով նկարագրված իրավիճակից, 2024 թվականի գործունեության ծրագրի նոր նախաձեռնությունների համատեքստում ԿՏՄ-ն իրականցրել է «Կրթության բնագավառի տեսչական վերահսկողության մասին» օրենքի նախագծի,ռիսկի վրա հիմնված ստուգումների մեթոդաբանության, վերահսկողության բոլոր ոլորտների ստուգաթերթերի լրամշակման աշխատանքներ:

«Կրթության բնագավառի տեսչական վերահսկողության մասին» օրենքի նախագծում նախատեսվել է հանրակրթական (այդ թվում՝ նախադպրոցական), նախնական մասնագիտական (արհեստագործական) և միջին մասնագիտական ծրագրեր իրականացնող ուսումնական հաստատությունների համար լիցենզավորման համապատասխան կարգերով սահմանված լիցենզիայի պարտադիր պահանջների և պայմանների նկատմամբ վերահսկողություն:

Ստուգաթերթերում ներդրվել է ստուգման նոր գործիք՝ սյունակաշար (ռուբրիկ): Թե´ ռիսկի վրա հիմնված ստուգումների մեթոդաբանության, թե´ ստուգաթերթերի լրամշակման և սյունակաշարերի մշակման գործընթացների հիմքում դրվել են համապատասխան ոլորտը կարգավորող հիմնական օրենքում պետության կողմից երաշխավորված սկզբունքները (այսուհետ՝ սկզբունք):

Այս բարեփոխումները կարևոր են կրթության որակի բարելավման և պատասխանատու կառավարման մշակույթի ձևավորման տեսանկյունից։ Մասնավորապես.

* ըստ սկզբունքների վերակշռավորված ստուգաթերթերի միջոցով վերոնշյալ սկզբունքներին վերագրվել են կշռային միավորներ, ինչը հնարավորություն կտա տեսչական մարմնին գնահատել ուսումնական հաստատության կողմից դրանց պահպանման մակարդակը.
* ռիսկերի գնահատման նոր մոդելը տեսչական մարմնին հնարավորություն կտա պարզել, թե ուսումնական հաստատության կողմից կատարված խախտումները հանգեցնու՞մ են արդյոք սկզբունքների խախտման.
* ստուգումների արդյունքում ուսումնական հաստատությունները կբաժանվեն երկու խմբի՝ սկզբունք խախտած և սկզբունք չխախտած ուսումնական հաստատությունների, ինչը կարող է հիմք լինել ուսումնական հաստատության նկատմամբ արտաքին ներգործության միջոց կիրառելու կամ չկիրառելու համար.
* ստուգաթերթերի հարցերի գնահատման սյունակաշարերի[[3]](#footnote-3) (ռուբրիկներ) կիրառումը հնարավորություն է տալիս բովանդակային վերահսկողություն իրականացնել նորմատիվ իրավական ակտերով սահմանված գործընթացների կատարման նկատմամբ, արդյունքում՝ առավել հստակ պատկեր ունենալ ուսումնական հաստատության կրթական գործընթացում առկա ռիսկերի վերաբերյալ, արդյունավետ կառավարել ռիսկերը (արդեն իսկ դպրոցներում գրադարանավարի պաշտոնային պարտականություններին վերաբերող գործառույթների կատարման նկատմամբ՝ ըստ ռուբրիկների՝ իրականացված ստուգումների արդյունքում արձանագրված խախտումները կազմում են արձանագրված խախտումների 5%-ը՝ նախկին 0%-ի փոխարեն):

Միաժամանակ, ԿՏՄ գործունեության 2024 թվականի տարեկան ծրագրով վերահսկողության ոլորտներում նախատեսված այլ գործառույթների շրջանակում թիրախավորվել են.

*ՀՈւՀ-երի՝*

* «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաների ուսուցիչների կողմից ուսուցման կազմակերպումը.
* նույն ուսուցիչների դասավանդած դասարաններում (6-րդ, 9-րդ և 11-րդ) սովորողների մնացորդային գիտելիքները.
* ներառական կրթական միջավայրը.
* տնային ուսուցման գործընթացը.
* գրադարանավարի աշխատանքը.
* 4-րդ դասարանների սովորողների մայրենի լեզվով լուռ ընթերցելու և ընթերցածն ընկալելու կարողությունները:

*ԱՈՒՀ-ներում և ՄՄԱՈՒՀ-ների՝*

կրթական գործընթացի որակը՝ շրջանավարտների մասնագիտական գիտելիքների և կարողությունների ժամանակակից պահանջներին համապատասխանության և ուսումնական պրակտիկայի արդյունավետ կազմակերպման առումով:

Մասնավորապես.

* Վերահսկողությունն առավել արդյունավետ իրականացնելու, այդ թվում՝ ուսուցիչներին տեղում մեթոդական աջակցություն ցուցաբերելու, դասերի ընթացքում առաջացած խնդիրների բարձրաձայնման և լուծման, կրթության կազմակերպման, ինչպես նաև ուսուցման և ուսումնառության որակը բարձրացնելու նպատակով 2024 թվականին ստուգված 40 ՀՈւՀ-երում ԱՈՒԿ ծրագրի շրջանակում իրականացվել են դասալսումներ՝ օրենսդրությամբ սահմանված կարգով ներգրավված մասնագետների կողմից:

Դասալսումներն իրականացվել են ստուգվող դպրոցների այն ուսուցիչների մոտ, որոնց դասավանդած դասարաններում (6-րդ, 9-րդ և 11-րդ) սովորողների մնացորդային գիտելիքների մակարդակը որոշելու նպատակով տեսչական մարմնի կողմից իրականացվող ստուգումների շրջանակում տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից:

Ներգրավված (դասալսող) մասնագետները դասալսումների արդյունքում ներկայացրել են սովորողների ուսումնառության, ուսուցիչների դասավանդման, կրթության բովանդակության և կազմակերպման որակի վերաբերյալ եզրակացություններ, որոնց վերլուծության արդյունքում տեսչական մարմնի կողմից յուրաքանչյուր դպրոցի մասով ներկայացվել են ուսուցման և ուսումնառության առկա վիճակը, բացահայտված խնդիրները, տրվել են կրթական գործընթացի կազմակերպման՝ զարգացման ենթակա (թույլ) ոլորտները բարելավելու ուղղությամբ հասցեական առաջարկություններ:

Այս համատեքստում՝ 40 դպրոցներում դասալսողների ներկայացրած եզրակացությունների, ինչպես նաև սովորողների գրավոր աշխատանքների արդյունքների հիման վրա գնահատվել է **241** ուսուցիչ։

Դասալսումներ են իրականացվել հայոց լեզվի և գրականության **129** և մաթեմատիկայի **112** ուսուցիչների մոտ: Յուրաքանչյուր ուսուցչի մոտ իրականացվել է առնվազն 5 դասալսում:

Ուսուցիչների գնահատումն իրականացվել է 4[[4]](#footnote-4) միավորային սանդղակով: Դասալսումների արդյունքում **հայոց լեզվի 129 ուսուցիչներից** «Գերազանց» է գնահատվել 1-ը (0․8**%**), **մաթեմատիկայի 112 ուսուցիչներից՝** 5-ը (4․5**%**), «Անբավարար» արդյունք գրանցվել է հայոց լեզվի և գրականության 4 և մաթեմատիկայի 1 ուսուցչների դեպքում։

Ուսուցիչների գնահատման միջինացված արդյունքներն, ըստ առարկաների, ունեն հետևյալ պատկերը (աղյուսակ 10)․

***Աղյուսակ 10***

|  |  |  |
| --- | --- | --- |
| ***Ուսուցիչների գնահատման միջին արդյունքներ՝ ըստ առարկաների*** | | |
| ***Բնութագրիչներ*** | ***Հայոց լեզու*** | ***Մաթեմատիկա*** |
| Ուսուցիչների՝ ՏՀՏ իմացությունն ու կիրառումը ուսուցման ընթացքում | 3  «Լավ» | 2․9  «Լավ» |
| Դասերի արդյունավետությունը | 3․3  «Լավ» | 3․2  «Լավ» |
| Ուսուցչի դասավանդած բոլոր դասարաններում ստուգման ընթացքում տրված գրավոր աշխատանքներից անբավարար (0-3) գնահատված սովորողների միջին տոկոսային թվի հաշվարկային գնահատականը (0-10%՝ 4, 11-20%՝ 3, 21-35%՝ 2, 36% և ավելին՝ 1) | 1․3  «Անբավարար» | 1․5  «Բավարար» |
| Ստուգման ընթացքում տրված գրավոր աշխատանքներից և նույն սովորողների՝ տվյալ առարկայի նախորդ տարվա տարեկան «Անբավարար» գնահատականների տարբերության հաշվարկային միավորը(0-10%՝ 4, 11-20%՝ 3, 21-35%՝ 2, 36% և ավելին՝ 1) | 1․3  «Անբավարար» | 1․5  «Բավարար» |
| **Ուսուցիչների միջին գնահատական** | **2.2**  **«Բավարար»** | **2.2**  **«Բավարար»** |

Ըստ դասալսումների և սովորողների գրավոր աշխատանքների որակական և քանակական արդյունքների վերլուծության՝ դասավանդման և ուսումնառության գործընթացում առկա են որոշակի խնդիրներ: Վերհանված հիմնական խնդիրները, ըստ գնահատման ձևաթղթի բաժինների, այսպիսին են՝

**Ա) Ուսումնական նպաստավոր միջավայր**

* Դասարանի կահավորանքը որոշ դեպքերում հարմարեցված չէ ուսումնական գործունեության տեսակներին, ինչպես նաև բոլոր սովորողների կարիքներին:
* ՏՀՏ միջոցները, ինչպես նաև ուսումնաօժանդակ նյութերը դասաժամին հիմնականում կա՛մ չեն կիրառվում, կա՛մ կիրառվում են ոչ արդյունավետ։
* Դասաժամի ոչ ճիշտ պլանավորումը, մասնավորապես՝ ժամանակի ոչ ճիշտ բաշխումը, աշխատանքային կանոնների ոչ հստակ սահմանումը հաճախ հանգեցնում են դասի արդյունավետության նվազեցմանը։

**Բ) Դասավանդում**

* Ոչ բոլոր սովորողներն են ներգրավված դասերին:
* Դասերին հաճախ հստակ չեն սահմանվում դասի նպատակները, վերջնարդյունքները, որոշ դեպքերում դասարանային առաջադրանքները և կիրառվող մեթոդները միտված չեն վերջնարդյունքների ապահովմանը:
* Թույլ են արտահայտված միջառարկայական կապերը և կապը առօրյայի հետ։
* Սովորողների ընկալման կամ իմացության մակարդակի ստուգումը հաճախ մակերեսային է իրականացվում, չեն պահանջվում հիմնավորումներ:
* Չեն կիրառվում գնահատման տարբեր ձևեր և մեթոդներ, հաճախ գնահատականները չեն հիմնավորվում կամ չեն մեկնաբանվում։
* Հետադարձ կապի ապահովումը որոշ դեպքերում թույլ է։

**Գ) Կարողունակությունների ձևավորում**

* Հաճախ առաջադրվող հարցերն ու առաջադրանքները, դասերին կիրառվող մեթոդները միտված չեն սովորողների քննադատական և ստեղծագործական մտածողության զարգացմանը։
* Ոչ բոլոր սովորողներին են տրվում իրենց սեփական կարծիքը հայտնելու, ընտրության, դերեր և պարտականություններ ստանձնելու հնարավորություններ:

Իրականացված գործառույթի արդյունքների վերաբերյալ վերլուծությունները տրամադրվել են լիազոր մարմինների ղեկավարներին և ՀՈՒՀ-երի տնօրեններին, ամփոփ վերլուծությունը կտրամադրվի ԿԳՄՍ նախարարին:

* 46 դպրոցներում իրականացված ստուգումների շրջանակում սովորողների (6-րդ, 9-րդ և 11-րդ դասարանների) մնացորդային գիտելիքների մակարդակը[[5]](#footnote-5) որոշելու նպատակով տրված գրավոր աշխատանքների արդյունքներն այսպիսին են.

**Հայոց լեզվի** թելադրությանը մասնակցած 5163սովորողներից «Գերազանց» են գնահատվել 285-ը (5.5%), Լավ՝ 1071-ը (20.7%), Բավարար՝ 1306-ը (25.4%), Անբավարար՝ 2501-ը (48.4%):

**Մաթեմատիկայի** գրավոր աշխատանքին մասնակցած 5098 սովորողներից (գծապատկեր 1) Գերազանց են գնահատվել 198-ը (3.9%), Լավ՝ 543-ը (10.7%), Բավարար՝ 1940-ը (38%), Անբավարար՝ 2417-ը (47.4%):

***Գծապատկեր 1***

Միջին գնահատականը հայոց լեզվի թելադրությունից կազմել է 4.4, մաթեմատիկայի գրավոր աշխատանքից՝ 4.1 միավոր:

Ստուգումների ընթացքում տրված գրավոր աշխատանքների և նույն սովորողների տարեկան միջին գնահատականները անհամադրելի են թե՛ «Հայոց լեզու», թե՛ «Մաթեմատիկա» առարկաների դեպքում:

* Ներառական կրթական միջավայրի առկայության նկատմամբ վերահսկողություն իրականացվել է ստուգված բոլոր ՀՈՒՀ-երում: Գնահատում իրականացվել է 73 ՀՈՒՀ-երում:

Դպրոցներում ներառական կրթական միջավայրի գնահատման գործընթացն իրականացվել է ներառական կրթական միջավայրի գնահատման լրամշակված ձևաթղթի համաձայն, որը բաղկացած է «Ուսումնական միջավայր», «Ֆիզիկական միջավայր» հավելվածներից: Հավելվածները բաղկացած են ներառական կրթական գործընթացին վերաբերող տարբեր բնութագրիչներից և դրանց համապատասխան գնահատման չափանիշներից: Բնութագրիչների գնահատումն իրականացվում է նախորդող 3 ուսումնական տարիների տեղեկատվության հիման վրա:

Ուսումնական միջավայրի գնահատման արդյունքում պարզվել է, որ դպրոցներում առկա են բացթողումներ արտակարգ ընդունակություններ դրսևորած սովորողների հայտնաբերման ուղղությամբ ձեռնարկված միջոցների և ուսումնառության լրացուցիչ պայմանների ապահովման, հաստատության երկարօրյա խմբերում սովորողների ընդգրկման, մանկավարժահոգեբանական աջակցության ծառայությունների կազմակերպման և մատուցման, սովորողի՝ ԱՈւՊ-ով նախատեսված արդյունքների ամփոփման ուղղություններով: Առկա են խնդիրներ ԱՈՒՊ-ով սահմանված աջակցության ծառայությունների տրամադրման, սովորողի մոտ առկա դժվարությունների հաղթահարման աշխատանքների ձևերի և մեթոդաբանության, կրթական ծառայությունների մատչելիության, ներառականության, որակի ու արդյունավետության բարձրացման հարցերով առաջարկներ ներկայացնելու, սեփական նախաձեռնությամբ լրացուցիչ գործառույթներ իրականացնելու ուղղություններով։

Առանձնացվել են դպրոցների կողմից արդյունավետ իրականացվող և զարգացման ենթակա գործառույթներն՝ ըստ գնահատման արդյունքների:

**Արդյունավետ իրականացվող գործառույթները, չնայած առկա բացթողումներին,** հիմնականում վերաբերում են ԿԱՊԿՈւ սովորողների ուսուցման գործընթացի կազմակերպման համար իրականացվող ծառայություններին՝ **դպրոցական և տարածքային մակարդակներում, ինչպես նաև ֆիզիկական միջավարի ապահովմանը վերաբերող բնութագրիչներին՝ դպրոցում առկա մատչելի ուսումնական նյութերի հասանելիությանը,** դիդակտիկ նյութերի, գրատախտակի գրառումների, էկրանին ցուցադրվող նյութերի **տեսանելիությանը,** մանկավարժահոգեբանական աջակցության ծառայությունների համար առանձնացված կահավորված տարածքների առկայությանը։

Զարգացման ենթակա գործառույթները հիմնականում վերաբերում են կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար ***ֆիզիկական միջավայրի ապահովմանը։***

**Դպրոցներն հիմնականում ապահովված չեն՝**

* ԿԱՊԿՈՒ սովորողների համար օժանդակող տեխնոլոգիաներով և սարքավորումներով բոլոր դասարանների, լաբորատորիաների, սանհանգույցների, ճաշարանի, գրադարանի և այլ տարածքների նույնականացման համար գրավոր կամ պատկերային ցուցանակներով և նշաններով (տեսողության խանգարումներ ունեցող սովորողների համար՝ բրալյան գիր, ուռուցիկ տառատեսակով տպագիր և ուռուցիկ պատկերագրով),
* տեսողության խանգարումներ ունեցող սովորողների համար՝ դեղին գծերով, ուղենշող սալիկներով, տարածական կողմնորոշման ձայնային ազդանշաններով,
* սայլակով տեղաշարժվող սովորողների համար՝ անմիջապես դպրոցի մուտքի մոտ, աստիճանների կողքից՝ չսայթաքող, դիմացկուն թեքահարթակով,
* հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների (այդ թվում՝ կրթության առանձնահատուկ պայմանների կարիք ունեցող սովորողների) ազատ տեղաշարժն ու կրթական գործընթացին նրանց ակտիվ մասնակցությանը հարմարեցված մատչելի միջավայրով, այդ թվում՝ մատչելի տարածքով և գույքով դասասենյակներով, լաբորատորիաներով, ճաշարանով, մարզադահլիճով, գրադարանով և սանհանգույցներով,
* ռեսուրս-սենյակով՝ առնվազն 25-30 քմ տարածքով, ապահովված բնական և արհեստական լուսավորությամբ, անվտանգ, հարմարավետ գույքով, պարագաներով, սարքավորումներով**։**

Գնահատման արդյունքների վերլուծությունները տրամադրվել են ՀՀ մարզպետներին, Երևանի քաղաքապետին՝ զարգացման ենթակա գործառույթները (բնութագրիչները) բարելավելու ուղղությամբ միջոցներ ձեռնարկելու առաջարկությամբ: Մարզպետներից և Երևանի քաղաքապետից ստացվել են պատասխան գրություններ:

**ՀՀ մարզպետներից ստացված գրությունների համաձայն՝** ներառական կրթական միջավայրի գնահատման գործընթացի իրականացման արդյունքների վերլուծության արդյունքում վեր հանված խնդիրների վերացման նպատակով տնօրեններին հանձնարարվել է ողջամիտ ժամկետում վերացնել արձանագրված թերությունները և արդյունքների մասին տեղեկացնել, ուսումնական գործընթացը կազմակերպելիս առաջնորդվել բացառապես ՀՀ օրենսդրությամբ սահմանված պահանջներով:

Միաժամանակ տեղեկացվել է տեսչական մարմնին, որ որոշ դեպքերում գնահատված դպրոցների ուսումնական մասնաշենքերի ճարտարապետահատակագծային և կոնստրուկտիվ լուծումները այնպիսին են, որ հնարավոր չէ մոնտաժել հարակից հարկ տեղափոխվելու համար վերելակ կամ մատչելիությունն ապահովող այլ սարքավորումներ և հարմարանքներ, որոշ դեպքերում էլ՝ գնահատված դպրոցը ներառվել է ՀՀ կառավարության 300 դպրոցների և 500 մանկապարտեզների կառուցման, վերակառուցման ծրագրում: Նոր շենքի կառուցումը կապահովի համապատասխան ֆիզիկական միջավայր՝ ներառական կրթությունը լիարժեք իրականացնելու համար:

**Երևանի քաղաքապետից ստացված գրության համաձայն**՝ հաշվի առնելով ՀՀ կրթության, գիտության, մշակույթի և սպորտի նախարարի 2022 թվականի դեկտեմբերի 7-ի «Հանրակրթական ուսումնական հաստատությունների՝ պետական բյուջեի միջոցներից ֆինանսավորման գործակիցներն ու նորմատիվները հաստատելու մասին» N 79-Ն հրամանի հավելվածի 9-րդ կետի «ի» և «լ» պարբերություններով նախատեսված դրույթները՝ ֆիզիկական միջավայրի հարմարեցումների համար նախատեսված ծախսերի ֆինանսավորումը 2024 թվականի մասով ապահովելու, ինչպես նաև միջնաժամկետ կտրվածքով ծախսերի պլանավորում կատարելու նպատակով Երևանի քաղաքապետարանի կողմից ներկայացվել են համապատասխան առաջարկություններ:

* ՀՈՒՀ-երում իրականացվել է գրադարանավարի աշխատանքի գնահատման 4 սյունակաշարերի (ռուբրիկների) փորձարկում: Փորձարկման արդյունքում վերհանված խնդիրները այսպիսին են.
* Գրադարանավարի տարեկան աշխատանքային ծրագրում ներառված ոչ բոլոր գործառույթներն են իրականացվում, այնուհետև՝ հաշվետվություններում ամփոփվում, որոշ դեպքերում առկա չեն գրադարանավարի տարեկան աշխատանքային ծրագիր, պլան, հաշվետվություններ:
* Չեն իրականացվում սովորողների համագործակցային, ստեղծագործական, հետազոտական և այլ հմտությունների զարգացմանն ուղղված միջոցառումներ:
* Չեն իրականացվում սովորողների և մանկավարժական աշխատողների անհատական խորհրդատվություն և սպասարկում:
* Չի վարվում էլեկտրոնային քարտադարան, չի իրականացվում ինֆորմացիայի տրամադրում էլեկտրոնային կրիչների միջոցով:
* Առկա չեն մանկավարժական մեթոդական ձեռնարկներ, ուսուցչին աջակցող մասնագիտական գրականություն:
* Գրադարանից օգտվող սովորողների միջին ցուցանիշը ցածր է:
* Գրադարանավարները լավ չեն տիրապետում իրենց պաշտոնային պարտականություններին:

Փորձարկման արդյունքների վերաբերյալ վերլուծությունները՝ համապատասխան առաջարկներով տրամադրվել են համապատասխան դպրոցների տնօրեններին, իսկ ամփոփ վերլուծությունը՝ ԿԳՄՍ նախարարին:

* Հիմք ընդունելով ԿԳՄՍ նախարարի համապատասխան գրությունը` ՀՀ 9 ՀՈՒՀ-երի նկատմամբ հարուցվել և իրականացվել են վարչական վարույթներ՝ սովորողների տնային ուսուցման գործընթացի իրականացման փաստացի վիճակը պարզելու նպատակով։ Վարչական վարույթների արդյունքում կրթության բնագավառը կարգավորող օրենսդրության պահանջների խախտումներ հայտնաբերվել են բոլոր 9 դպրոցներում, որոնց վերաբերյալ կազմվել է 9 վարչական ակտ՝ կարգադրություն:

Իրականացված վարույթների արդյունքում պարզվել է.

* 9 ՀՈՒՀ-երում արձանագրվել է «Հանրակրթության մասին» օրենքի, ինչպես նաև կրթության բնագավառը կարգավորող **8** նորմատիվ իրավական ակտերի **33** պահանջների **525** խախտում.
* արձանագրված **525** խախտումները վերաբերել են տնային ուսուցմամբ սովորողների կրթության կազմակերպման իրավական հիմքերի անհամապատասխանությանը, կրթության կազմակերպման որակին և անարդյունավետությանը, ինչպես նաև վարչական և մանկավարժական աշխատողների պաշտոնային պարտականությունների չկատարմանը.
* համաձայն վարույթներում ներգրավված փորձագետների եզրակացությունների՝ **165** սովորողներից **145–ի** տնային ուսուցման գործընթացն իրականացվել է սահմանված կարգով, սակայն ոչ արդյունավետ, **14–ինը**՝ սահմանված կարգի խախտումներով և ոչ արդյունավետ և ևս **6** սովորողներինը՝ սահմանված կարգով և բավարար արդյունավետությամբ.
* խախտումները վերացնելու նպատակով տեսչական մարմնի ղեկավարի համապատասխան կարգադրություններով տրվել է **87** հանձնարարական։

Վարույթների մասնակիցների կողմից վարույթների շրջանակում իրականացված հարցումների ընթացքում լրացված հարցաթերթերի ուսումնասիրության արդունքում դուրս են բերվել տնային ուսուցմամբ սովորողների կրթության կազմակերպման արդյունավետությանը խոչընդոտող գործոններին վերաբերող առաջարկությունները։ Միաժամանակ, ամփոփվել են վարույթներն իրականացրած տեսչական մարմնի ծառայողների առաջարկությունները տնային ուսուցման գործընթացի իրավական կարգավորումների վերաբերյալ։

Վարույթի արդյունքների վերաբերյալ ամփոփ հաշվետվությունը՝ կրթության կազմակերպման արդյունավետությանը վերաբերող առաջարկներով՝ տրամադրվել է համապատասխան մարզպետներին, Երևանի քաղաքապետին և ԿԳՄՍ նախարարին:

Ըստ մարզպետներից և Երևանի քաղաքապետից ստացված գրությունների՝ ամփոփ հաշվետվությունը քննարկվել է դպրոցների տնօրենների հետ: Ըստ դպրոցներից ստացված գրությունների՝ ԿՏՄ ղեկավարի կարգադրություններով տրված հանձնարարականների 93%-ը (81-ը) կատարվել է:

* Կրթական գործընթացի կառավարման և կազմակերպման արդյունավետության ապահովման նպատակով իրականացված 11 միջին մասնագիտական և 2 արհեստագործական (նախնական) կրթական ծրագրեր իրականացնող ուսումնական հաստատություններում (1 ուսումնական հաստատության դեպքում թե´ միջին մասնագիտական, թե՛ արհեստագործական կրթական ծրագրերով), ըստ նախապես ընտրված մասնագիտությունների, գնահատվել է կրթական գործընթացի որակը` համաձայն կրթության որակի գնահատման ձևաթղթի, որը բաղկացած է Տնօրեն, «Ուսանողի հարցաթերթ», Գործընկեր կազմակերպություններ (Գործատու) հավելվածներից:

Կրթության որակի գնահատման տվյալների վերլուծության արդյունքում առանձնացվել են այն խնդիրները, որոնք կարող են ազդել միջին մասնագիտական հաստատություններում մրցունակ մասնագետների պատրաստման որակի վրա: Ըստ գնահատման արդյունքների համադրման ու վերլուծության, ձևաթղթերի և հարցաթերթերի տվյալների՝ հաստատություններում առկա են գործընթացներ, որոնց արդյունավետությունը նկատելի է (ուժեղ կողմեր), սակայն միաժամանակ առկա են գործընթացներ, որոնք ունեն բարելավման անհրաժեշտություն (զարգացման ենթակա գործառույթներ).

1. ***Քոլեջներում՝ որպես ուժեղ կողմեր հիմնականում նշվել են.***

* *Վերջին 3 ուստարում տվյալ մասնագիտության ուսանողների թվի աճը.*
* *Պրակտիկայի ընթացքում բարձր առաջադիմություն ցուցաբերած ուսանողների թվի աճը.*
* *Սոցիալական գործընկերների ներգրավվածությունը պետական որակավորման հանձնաժողովում.*
* *Ուսանողների բավարարվածության բարձր մակարդակը՝*
* *տեսական և գործնական գիտելիքներից,*
* *գիտելիքներին, կարողություններին, հմտություններին համապատասխան՝ դասավանդողների գնահատումներից,*
* *հաճախումների նկատմամբ իրականացվող վերահսկողությունից.*
* *Կարիերայի կենտրոնի արդյունավետ գործունեությունը ուսանողների աշխատանքի տեղավորման ուղղությամբ:*

1. ***Քոլեջներում՝ որպես զարգացման ենթակա գործառույթներ հիմնականում նշվել են*.**

* *Ավարտական կուրսի ուսանողների առաջադիմության ցածր մակարդակը նախորդ երեք ուսումնական տարիների ընթացքում.*
* *Գործնական հմտությունների զարգացման հնարավորությունների պակասը.*
* *Դասավանդողների վերապատրաստման բացակայությունը վերջին տարիների ընթացքում.*
* *Նյութատեխնիկական բազայի և մասնագիտական գրականության անբավարար մակարդակը՝ ուսումնական գործընթացում.*
* *Ուսանողների իրազեկման ցածր մակարդակը քոլեջի կանոնակարգերի, ծառայությունների և ոլորտի վերաբերյալ.*
* *Կարիերայի կենտրոնի համագործակցության խնդիրները ուսանողների հետ.*
* *Սոցիալական գործընկերների պասիվ ներգրավվածությունը կրթական գործընթացում:*

Զարգացման ենթակա գործառույթների բարելավման նպատակով գնահատված ուսումնական հաստատությունների տնօրեններին ներկայացվել են հասցեական առաջարկություններ:

Ամփոփելով վերոգրյալը կարող ենք արձանագրել, որ խնդիրներն առկա են թիրախավորված բոլոր ուղղություններով:

# *Հաշվետու ժամանակահատվածում իրականացված իրազեկման, կանխարգելիչ և խորհրդատվական միջոցառումներ*

ԿՏՄ 2024 թվականի գործունեության տարեկան ծրագրով նախատեսված բոլոր իրազեկման, կանխարգելիչ և խորհրդատվական միջոցառումներն իրականացվել են: Կանխարգելիչ, իրազեկման գործառույթների վերաբերյալ պատկերը՝ ըստ վերահսկողության ոլորտների՝ հետևյալն է (աղյուսակ 11)․

***Աղյուսակ 11***

|  |  |  |  |
| --- | --- | --- | --- |
| ***Վերահսկողության ոլորտներ*** | ***Միջոցառումներ*** | ***Միջոցառումների թիվ*** | ***Մասնակիցների թիվ*** |
| ***Նախադպրոցական կրթության ոլորտ*** | ***Նախադպրոցական ուսումնական հաստատությունների (ՆՈՒՀ) տնօրեններին իրազեկում*** | ***1*** | ***6*** |
| ***ՀՀ Շիրակի մարզի Արթիկի, ՀՀ Արարատի մարզի Արտաշատի, ՀՀ Արմավիրի մարզի Մեծամորի, ՀՀ Արագածոտնի մարզի Թալինի և ՀՀ Լոռու մարզի Ալավերդու համայնքապետարանների աշխատակիցներին և ՆՈՒՀ-երի տնօրեններին իրազեկում*** | ***5*** | ***90*** |
| ***Հանրակրթության ոլորտ*** | ***Հանրակրթական ուսումնական հաստատությունների (ՀՈՒՀ) տնօրեններին իրազեկում*** | ***7*** | ***117*** |
| ***Հանդիպումներ աշակերտական խորհուրդների ներկայացուցիչների և ծնողների հետ*** | ***5*** | ***5 ՀՈՒՀ-երի 88 ծնող և 91 սովորող*** |
| ***4-րդ դասարանների սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում*** | ***20*** | ***20 ՀՈՒՀ-երի 854 սովորող*** |
| ***Նախնական և միջին մասնագիտական կրթության ոլորտներ*** | ***ՀՀ ուսումնական հաստատությունների տնօրեններին իրավական, մասնագիտական և մեթոդական աջակցություն*** | ***6*** | ***71*** |
| ***Արհեստագործական և միջին մասնագիտական ուսումնական հաստատությունների ուսանողական խորհուրդների նախագահների և կառավարման խորհրդի անդամ ուսանողների խորհրդատվություն*** | ***2*** | ***22 ուսումնական հաստատության 90 ուսանող*** |
| ***Ընդամենը*** | | ***46*** | ***1407*** |

Պահպանվում է կանխարգելիչ, իրազեկման միջոցառումների ձևաչափը:

Ուսումնական հաստատությունների ղեկավար կազմի համար իրականացվող խորհրդատվական և իրազեկման միջոցառումներից առաջ մասնակիցներին նախապես տրամադրվում են խորհրդատվական հանդիպման օրակարգը, ներկայացվելիք նյութերը։ Մասնակիցները, օրակարգին ծանոթանալուց հետո, իրենց հարցերը գրավոր ձևով ուղղում են ԿՏՄ կայքէջին, իսկ հանդիպման ընթացքում՝ ստանում դրանց սպառիչ պատասխանները։

**Արհեստագործական և միջին** մասնագիտական կրթական ծրագրեր իրականացնող ուսումնական հաստատությունների ղեկավար կազմի համար իրազեկման և խորհրդատվական նպատակով կազմակերպվել են պանելային քննարկումներ:

Կանխարգելիչ միջոցառումների շրջանակում ՀՀ մարզերի 20 ՀՈւՀ-երում իրականացվել է 4-րդ դասարանների 854 սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում: Գնահատման արդյունքների վերլուծությունները տրամադրվել են ԿԳՄՍ նախարարին, ՀՀ մարզպետներին:

Գնահատման արդյունքների վերլուծությամբ պարզվել է.

- Սովորողների միջին գնահատականը կազմել է 63,8% տոկոսային միավոր (51%-75%-ը՝ «Բավարար»): Սովորողները միջինում ճիշտ են պատասխանել թեստի 14 հարցերից 8-ին: Միջինը բնութագրում է սովորողների լուռ ընթերցելու և ընթերցածն ընկալելու, եզրահանգումներ անելու կարողությունների մակարդակը: Մասնակիցների կեսից ավելին գնահատվել է 64.3%-ից բարձր՝ այսինքն ճիշտ է պատասխանել առնվազն 9 հարցի: Ըստ գնահատման արդյունքների՝ «Գերազանց» է գնահատվել մասնակիցների 7%-ը, «Լավ»՝ 25%-ը, «Բավարար»՝ 40%-ը, «Անբավարար»՝ 28%-ը:

- 4-րդ դասարանցիների համար գիտահանրամատչելի տեքստերը գեղարվեստական տեքստերի համեմատ դժվար հասանելի չեն: Միաժամանակ, սովորողների (ըստ տեքստերի ժանրերի) գնահատականների ուսումնասիրությունից պարզվել է, որ բարձր միավոր ստանալ գեղարվեստական տեքստին վերաբերող թեստից՝ չի նշանակում բարձր արդյունք գրանցել նաև գիտահանրամատչելի տեքստին վերաբերող թեստից:

- Ըստ հարցերի տեսակների՝ գնահատման արդյունքների ուսումնասիրությունը ցույց է տալիս, որ սովորողները չեն դժվարանում սեփական միտքը ճիշտ ձևակերպել: Ըստ հակիրճ պատասխան պահանջող բաց հարցերի՝ սովորողների միջին գնահատականը կազմել է 68%, իսկ ընտրովի պատասխաններով հարցերի դեպքում՝ 61%:

- Առկա է «Անբավարար» գնահատված սովորողների տոկոսային թվի նվազման դինամիկա 2019 և 2022 թվականների համեմատ (2019 թ.՝ 35%, 2022 թ.՝ 47.7%): Միաժամանակ, գնահատմանը մասնակցած սովորողների 28%-ի մոտ առկա են խնդիրներ ՀՊՉ-ի՝ հանրակրթական տարրական ծրագրի շրջանավարտի ուսումնառության ակնկալվող վերջնարդյունքների ձևավորման մասով:

**Սովորողների՝**

* **1%-ը չի կարողանում տեքստից տեղեկատվություն դուրս բերել,**
* **32%-ը լիարժեք կարողանում է տեքստից տեղեկատվություն դուրս բերել,**
* **6%-ը չի կարողանում պարզ հետևություններ անել,**
* **11%-ը լիարժեք կարողանում է պարզ հետևություններ անել,**
* **26%-ը չի կարողանում փոխկապակցել մտքեր և տեղեկություններ, ստեղծել միջտեքստային կապեր,**
* **28%-ը լիարժեք կարողանում է փոխկապակցել մտքեր և տեղեկություններ, ստեղծել միջտեքստային կապեր,**
* **5%-ը չի կարողանում գնահատել տեքստի բովանդակությունն ու ոճական առանձնահատկությունները,**
* **28%-ը լիարժեք կարողանում է գնահատել տեքստի բովանդակությունն ու ոճական առանձնահատկությունները:**

ՀՀ Տավուշի մարզի դեպքում՝ նույն բաղադրիչների ստուգման արդյունքները ավելի բարձր են:

Միջոցառումների արդյունքները ներառվել են ԿՏՄ գործունեության վերաբերյալ եռամսյակային հաշվետվություններում ( տես՝ <http://www.eib.am/reports/>):

# *Իրականացված ստուգումներ*

***5.1. Հաշվետու տարվա ընթացքում իրականացված ստուգումների քանակը (բացարձակ և տոկոսային արժեքներով).***

ԿՏՄ կողմից իրականացվել է 130 (99.2%) ստուգում 130 ուսումնական հաստատություններում՝ ՀՀ 6 ՆՈՒՀ, 112 ՀՈՒՀ, 1 ԱՈՒՀ, 11 ՄՄԱՈՒՀ:

***5.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով).***

Ըստ ստուգումների տարեկան ծրագրի իրականացվել է **129** (99.25%) ստուգում:

ԿՏՄ 2024 թվականի ստուգումների տարեկան ծրագրով նախատեսված 130 ստուգումներից իրականացվել են 129-ը (6 ՆՈՒՀ, 111 ՀՈՒՀ, 1 ԱՈՒՀ, 11 ՄՄԱՈՒՀ, որոնցից մեկում թե´ նախնական մասնագիտական, թե´ միջին մասնագիտական կրթական ծրագրերով):

Մեկ ՀՈՒՀ-ում (***ՀՀ Գեղարքունիքի մարզի «Մեծ Մասրիկ գյուղի տարրական դպրոց» ՊՈԱԿ***) ստուգում չի իրականացվել դրա՝ այլ պետական ոչ առևտրային կազմակերպության հետ միաձուլման ձևով վերակազմակերպվելու պատճառով։

***5.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով).***

2024 թվականին ԿՏՄ կողմից իրականացվել է ստուգումների տարեկան ծրագրով չնախատեսված 1 ստուգում, որը կազմում է ստուգումների ընդհանուր թվի 0.8%-ը: Ստուգումների տարեկան ծրագրով չնախատեսված ստուգումն իրականացվել է լիազոր մարմից ստացված գրության հիման վրա:

***5.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը.***

Մեկ ստուգման միջին տևողությունը կազմել է 5.05 աշխատանքային օր, ծախսը՝ 77899.98 ՀՀ դրամ, մարդկային ռեսուրսները՝ 1.48 մարդ: Ստուգումների տարեկան ծրագրով նախատեսված 1 ստուգման միջին տևողությունը կազմել է 5.05 աշխատանքային օր, ծախսը՝ 78148.82 ՀՀ դրամ, մարդկային ռեսուրսները՝ 1.49 մարդ:

Ստուգումների տարեկան ծրագրով չնախատեսված 1 ստուգման միջին տևողությունը կազմել է 5 աշխատանքային օր, ծախսը՝ 45800 ՀՀ դրամ, մարդկային ռեսուրսները՝ 1 մարդ:

***5.5.Ստուգումների արդյունքները.***

***Նախադպրոցական կրթության ոլորտ***

2024 թվականի ստուգումների տարեկան ծրագրի համաձայն ԿՏՄ կողմից ստուգումներ են իրականացվել ՀՀ 6 ՆՈՒՀ-երում: Ստուգված ՆՈՒՀ-երից մեկը մանկապարտեզ է, 5-ը՝ նախակրթարան: Ստուգված ՆՈՒՀ-երից 3-ում հայտնաբերվել են կրթության բնագավառը կարգավորող օրենսդրության պահանջների 57 խախումներ: Մանկապարտեզում իրականացված ստուգման ընթացքում կիրառվել են սյունակաշարեր:

Վերոնշյալ 57 խախտումներից 27-ը (47%) վերաբերել են ՆՈՒՀ-ի ֆիզիկական միջավայրի անհամապատասխանությանը նախադպրոցական կրթության պետական կրթական չափորոշչին, 12-ը (21%)՝ մեթոդիստի պաշտոնային պարտականությունների չկատարմանը, 9-ը (16%)՝ մանկավարժական աշխատողների թափուր պաշտոնների մրցույթի ընթացակարգին, 3-ը (5.2%)՝ դաստիարակի պակաս հաստիքային միավորին, 2-ական (3.6%)՝ մեթոդիստի հաստիքային միավորի բացակայությանը, ներքին գնահատման գործընթացին, կադրային նշանակումներին:

Ստուգումների արդյունքները տրամադրվել են համապատասխան լիազոր մարմինների ղեկավարներին: Ստուգումների արդյունքում ունենք հետևյալ պատկերը (*նշենք, որ 2022 թվականին ՆՈՒՀ-երում պլանային ստուգումներ չեն իրականացվել*).

* *ՆՈՒՀ-ում տնօրենին ներկայացվող պահանջների կատարմանն ուղղված ստուգումների արդյունքում օրենսդրության պահանջների խախտումներ են հայտնաբերվել* 1 (17%) ՆՈՒՀ-ում: 2023 թվականին տնօրենին ներկայացվող պահանջների կատարման խախտումներ արձանագրվել են 6 (55%) ՆՈՒՀ-երում:
* *ՆՈՒՀ-ում մեթոդիստին` տնօրենի ուսումնական գծով տեղակալին, մանկավարժական աշխատողներին ներկայացվող պահանջների կատարմանն ուղղված ստուգումների արդյունքում* օրենսդրության պահանջների խախտումներ են հայտնաբերվել 1 (17%) ՆՈՒՀ-ում: 2023 թվականին մեթոդիստին, մանկավարժական աշխատողներին ներկայացվող պահանջների կատարմանն ուղղված ստուգումների արդյունքում խախտումներ չեն հայտնաբերվել:
* *ՆՈՒՀ-ում զարգացնող միջավայրին ներկայացվող պահանջների կատարմանն ուղղված ստուգումների արդյունքում* օրենսդրության պահանջների խախտումներ են հայտնաբերվել 3 (50%) ՆՈՒՀ-ում, իսկ 2023 թվականին՝ 7 (64%) ՆՈՒՀ-ում:
* *ՆՈՒՀ-ում կրթության կազմակերպման պահանջների կատարմանն ուղղված ստուգումների արդյունքում օրենսդրության պահանջների խախտումներ են հայտնաբերվել* 1 (17%) ՆՈՒՀ-ում, 2023 թվականին՝ 8 (73%) ՆՈՒՀ-ում:
* *ՆՈՒՀ-ում մանկավարժական աշխատողների ընտրության (նշանակման) կարգի պահանջների կատարման նկատմամբ իրականացվող ստուգումների արդյունքում (համապատասխան ստուգաթերթը գործում է 2024 թվականից)* օրենսդրության պահանջների խախտումներ են հայտնաբերվել 2 (33%) ՆՈՒՀ-ում:

Արձանագրված 57 խախտումներից 27-ի վերաբերյալ տրվել են հանձնարարականներ: Խախտումների 53%-ը վերացնել հնարավոր չէ (նախորդ ուստարիներին՝ հաստիքային միավորների բացակայություն, մանկավարժական աշխատողների պաշտոնային պարտականությունների չկատարում և այլն): 27 հանձնարարականներից կատարվել են 14 -ը (52%), մասամբ է կատարվել 1-ը (3%), չեն կատարվել՝ 5-ը (19%): Կատարողականի վերաբերյալ գրություն չի ստացվել 7 (26%) հանձնարարականի դեպքում: Չկատարված հանձնարարականների 80%-ը վերաբերում են ՆՈՒՀ-ի ֆիզիկական միջավայրին:

Ստուգումների արդյունքներն, ըստ ՆՈՒՀ-երի, ներառվել են ԿՏՄ 2024 թվականի եռամսյակային հաշվետվություններում:

***Հանրակրթության (միջնակարգ կրթության) ոլորտ***

2024 թվականի ստուգումների տարեկան ծրագրի համաձայն ԿՏՄ կողմից ստուգումներ են իրականացվել ՀՀ 111 ՀՈՒՀ-երում: Ամփոփված են 96 ստուգումների արդյունքները: 96 ՀՈՒՀ-երում հայտնաբերվել է կրթության բնագավառը կարգավորող ՀՀ օրենսդրության պահանջների 2130 խախտում, կազմվել է 96 ակտ: Խախտումներից 300-ի (14%) վերացման նպատակով ԿՏՄ ղեկավարի կողմից 80 (83%) ՀՈՒՀ-երի տնօրեններին տրվել են կատարման համար պարտադիր հանձնարարականներ:

Տրված հանձնարարականներից

148-ը (49%)՝ վերաբերել է մանկավարժական աշխատողների նշանակմանը,

56-ը (19%)՝ պաշտոնային պարտականությունների կատարմանը,

25-ը (8%)՝ վարչական աշխատողի ուսումնական ծանրաբեռնվածությանը,

18-ը (7%)՝ տնօրենի պաշտոնային պարտականությունների կատարմանը,

10-ական (3-ական %) մանկավարժական խորհրդի, առարկայական մեթոդական միավորումների ձևավորմանը և գործունեությանը,

33-ը (11%)՝ներքին գնահատման գործընթացին, զինվորական ղեկավարի իրավասություններին, հաստիքների հատկացմանը, կրթության կազմակերպմանը, ուսումնական պլանի պահանջներին, ծնողական, աշակերտական խորհուրդների ձևավորմանը և գործունեությանը, սովորողների համակազմի ձևավորմանը, սովորողների հանրակրթության մեջ ընդգրկելուն, այլ ուսումնական հաստատություն տեղափոխելուն և ազատելուն, լիցենզիայի պայմաններին, պարտադիր փաստաթղթերի գործածմանը։

Հանձնարարականների կատարման ժամկետը 2024 թվականին լրացել է **85** դպրոցների **263** հանձնարարականների դեպքում։ Տրված հանձնարարականներից կատարվել է **99-ը (38%)**, մասամբ է կատարվել՝ **66-ը (25%)**, չի կատարվել՝ **18-ը (7%)։**

**Կատարված 99 հանձնարարականից**

**47-ը (47%)** վերաբերել է մանկավարժական աշխատողների նշանակմանը,

**9-ը (9%)՝** ուսումնական պլանի պահանջներին,

**7-ական (7-ական %)՝** վարչական աշխատողի ուսումնական ծանրաբեռնվածությանը, սովորողների համակազմի ձևավորմանը,

**6-ական (6-ական %)՝** մանկավարժական խորհրդի, առարկայական մեթոդական միավորումների ձևավորմանը և գործունեությանը**,**

**17-ը (17%)՝** մանկավարժական աշխատողներիպաշտոնային պարտականությունների կատարմանը, ներքին գնահատման գործընթացին, ուսուցչի թափուր տեղի մրցույթի ընթացակարգին, զինվորական ղեկավարի իրավասություններին, կրթության կազմակերպմանը, հաստիքների հատկացմանը, աշակերտական խորհրդի ձևավորմանը և գործունեությանը։

**Մասամբ կատարված 66 հանձնարարականից**

**37-ը (56%)** վերաբերել է մանկավարժական աշխատողների նշանակմանը,

**18-ը (27%)՝** պաշտոնային պարտականությունների կատարմանը,

**9-ը (14%)՝** վարչական աշխատողի ուսումնական ծանրաբեռնվածությանը,

**2-ը (3%)՝** սովորողների համակազմի ձևավորմանը։

**Չկատարված 18 հանձնարարականից**

**10-ը (55%)** վերաբերել է մանկավարժական աշխատողների նշանակմանը,

**4-ը (22%)՝** պաշտոնային պարտականությունների կատարմանը,

**3-ը (17%)՝** տնօրենի պաշտոնային պարտականությունների կատարմանը,

**1-ը (6%)՝** մանկավարժական խորհրդի ձևավորմանը և գործունեությանը։

**Չներկայացված 80 հանձնարարականներից**

**35-ը (44%)** վերաբերել է մանկավարժական աշխատողների նշանակմանը,

**15-ը (19%)՝** պաշտոնային պարտականությունների կատարմանը,

**8-ական (10-ական %)՝** տնօրենի պաշտոնային պարտականությունների կատարմանը, վարչական աշխատողի ուսումնական ծանրաբեռնվածությանը,

**14-ը (17%)՝** մանկավարժական խորհրդի, առարկայական մեթոդական միավորումների, ծնողական, աշակերտական խորհուրդների ձևավորմանը և գործունեությանը, ուսումնական պլանի պահանջներին և հաստիքների հատկացմանը։

***Կատարողականի վերաբերյալ տեղեկատվություն չի ստացվել 20 դպրոցների 80 (30%) հանձնարարականների դեպքում։***

Ստուգումների արդյունքում ունենք հետևյալ պատկերը.

* *դպրոցում կրթության կազմակերպման՝ օրենսդրությամբ սահմանված պահանջների կատարմանն ուղղված ստուգումների արդյունքում օրենսդրության պահանջների խախտումներ են հայտնաբերվել 43 (45%) ՀՈՒՀ-ում: 2023 թվականին կրթության կազմակերպմանը վերաբերող խախտումներ են արձանագրվել 40 (33%), 2022 թվականին՝ 47 (38%) ՀՈՒՀ-ում:*
* *ուսուցչի պարտականությունների կատարմանն ուղղված ստուգումների արդյունքում* օրենսդրության պահանջների խախտումներ են հայտնաբերվել 61 (64%) ՀՈՒՀ-ում: *2023 թվականին ուսուցչի պարտականությունների կատարմանն ուղղված ստուգումների արդյուքնում խախտումներ արձանագրվել են 78 (65%), 2022 թվականին՝ 60 (49%) ՀՈՒՀ-ում:*
* *տնօրենին ներկայացվող պահանջների կատարմանն ուղղված ստուգումների արդյունքում* համապատասխան իրավական ակտերի պահանջների խախտումներ արձանագրվել են 81 (84%) ՀՈՒՀ-ում: *2023 թվականին տնօրենին ներկայացվող պահանջները խախտվել են 79 (66%), 2022 թվականին՝ 99 (80%) ՀՈՒՀ-ում:*
* *տնօրենի տեղակալի, սովորողների հետ դաստիարակչական աշխատանքների կազմակերպչի, դասղեկի/դասվարի պարտականությունների կատարմանն ուղղված ստուգումների արդյունքում* համապատասխան իրավական ակտերի պահանջների խախտումներ արձանագրվել են 23 (24%) ՀՈՒՀ-ում: *2023 թվականին իրականացված ստուգումների արդյունքում համապատասխան իրավական ակտերի պահանջները խախտվել են 16 (13%), 2022 թվականին՝ 35 (28%)**ՀՈՒՀ-ում:*
* *մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում* օրենսդրության պահանջների խախտումներ են հայտնաբերվել 56 (58%) *ՀՈՒՀ-ում: 2023 թվականին համապատասխան իրավական ակտերի պահանջները խախտվել են ՀՈՒՀ-երից 45 (38%)-ում, 2022 թվականին՝ 41-ում (33%):*
* *կառավարման խորհրդի ձևավորմանն ու լիազորությունների կատարմանն ուղղված ստուգման* *ստուգումների արդյունքում* օրենսդրության պահանջների խախտումներ են հայտնաբերվել *38 (40%) ՀՈՒՀ-ում: 2023 թվականին կառավարման խորհրդի ձևավորմանն ու լիազորությունների կատարմանն ուղղված իրավական ակտերի պահանջները խախտվել են ՀՈՒՀ-երից 31-ում (26%):*
* *խորհրդակցական մարմիններին ներկայացվող պահանջների կատարմանն ուղղված ստուգումների արդյունքում* կրթության բնագավառը կարգավորող օրենսդրության պահանջների խախտումներ են արձանագրվել 55 (57%) *ՀՈՒՀ-ում:* 2023 *թվականին* համապատասխան իրավական ակտերի պահանջները խախտվել 46 (38%), 2022 թվականինեն *43 (35%)* *ՀՈՒՀ-ում:*
* *ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքում* կրթության բնագավառը կարգավորող օրենսդրության պահանջների խախտումներ են արձանագրվել 68 (71%) *ՀՈՒՀ-ում: 2023 թվականին նշված կարգի պահանջների խախտումներ են հայտնաբերվել 66 (55%), 2022 թվականին 68 (55%) ՀՈՒՀ-ում:*
* *սովորողի ուսումնական հաստատություն ընդգրկման, հաստատությունից սովորողի տեղափոխման և ազատման, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման կարգի պահանջների կատարմանն ուղղված ստուգումների արդյունքում* օրենսդրության պահանջների խախտումներ են հայտնաբերվել 26 (27%) *ՀՈՒՀ-ում: 2023 թվականին համապատասխան իրավական ակտերի պահանջները խախտվել են 35 (29%), 2022 թվականին` 26 (21%)**ՀՈՒՀ-ում:*
* *սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողների՝ հաջորդ դասարան կամ հանրակրթության հաջորդ* *աստիճան փոխադրման կարգի պահանջների կատարմանն ուղղված ստուգումների արդյունքում* կրթության բնագավառը կարգավորող օրենսդրության պահանջների խախտումներ են արձանագրվել 6 (6%) *ՀՈՒՀ-ում: 2023 թվականին համապատասխան իրավական ակտի պահանջները խախտվել են 6 (5%), 2022 թվականին` 3 (2%) ՀՈՒՀ-ում:*
* *դպրոցում գործածվող փաստաթղթերի ցանկի, դրանց լրացման (գործածման) կարգի պահանջների կատարմանն ուղղված* *ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել 9 (9%) ՀՈՒՀ-ում, 2023 թվականին` 10 (8%) ՀՈՒՀ-ում: 2022 թվականներին նշված կարգի պահանջների կատարմանն ուղղված ստուգումներ չեն իրականացվել:*
* *հեռավար (դիստանցիոն) կրթության կազմակերպման կարգի պահանջների կատարմանն ուղղված ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել 8 (8%) ՀՈՒՀ-ում, 2023 թվականին` 5 (4%) դպրոցում:*

Արձանագրված 2130 խախտումները հիմնականում վերաբերել են՝

* մանկավարժական աշխատողների նշանակումներին՝ 455 (21%) խախտում 71 (74%) ՀՈՒՀ-ում,
* մանկավարժական աշխատողների պաշտոնային պարտականությունների կատարմանը՝ 425 (20%) խախտում 57 (59%) ՀՈՒՀ-ում (այդ թվում՝ գրադարանավարի պաշտոնային պարտականություններին վերաբերող 133 (6%) խախտում՝ 37 (39%) ՀՈՒՀ-ում),
* խորհրդակցական մարմինների ձևավորմանը և գործունեությանը՝ 374 (18%) խախտում 55 (57%) ՀՈՒՀ-ում,
* ուսուցչի թափուր տեղի մրցույթի ընթացակարգին՝ 211 (10%) խախտում 51 (53%) ՀՈՒՀ-ում,
* կառավարման խորհրդի գործունեությանը՝ 170 (8%) խախտում 38 (40%) ՀՈՒՀ-ում,
* վարչական աշխատողների ուսումնական ծանրաբեռնվածությանը՝ 117 (5%) խախտում 33 (34%) ՀՈՒՀ-ում,
* սովորողների համակազմի ձևավորմանը՝ 84 (4%) խախտում 18 (19%) ՀՈՒՀ-ում,
* ներքին գնահատման գործընթացին՝ 81 (4%) խախտում 25 (26%) ՀՈՒՀ-ում,
* օլիմպիադայի գործընթացին՝ 64 (3%) խախտում 23 (24%) ՀՈՒՀ-ում,
* ուսումնական պլանի պահանջների կատարմանը՝ 61 (3%) խախտում 33 (34%) ՀՈՒՀ-ում,
* սովորողների ընդունելության, տեղափոխման, ազատման գործընթացներին՝ 27 (1%) խախտում 14 (15%) ՀՈՒՀ-ում,
* կանոնադրությունների անհամապատասխանություններին՝ 16 (0.7%) խախտում 16 (17%) ՀՈՒՀ-ում,
* կրթության կազմակերպմանը՝ 12 (0.6%) խախտում 9 (9%) ՀՈՒՀ-ում,
* պարտադիր փաստաթղթերի գործածությանը՝ 12 (0.6%) խախտում 6 (6%) ՀՈՒՀ-ում:

Կրթության բնագավառը կարգավորող օրենսդրության պահանջների խախտումներն, ըստ հաստատությունների, ներկայացվել են ստուգումների արդյունքների վերաբերյալ հաշվետվություններում: Ստուգումների արդյունքներն ուղարկվել են համապատասխան լիազոր մարմինների ղեկավարներին: Ստուգումների արդյունքները ներառվել են նաև ԿՏՄ 2024 թվականի եռամսյակային հաշվետվություններում:

***Նախնական (արհեստագործական) կրթության և միջին մասնագիտական կրթության ոլորտներ***

ԿՏՄ-ն 2024 թվականի ստուգումների տարեկան ծրագրի համաձայն ստուգումներ է իրականացրել 1 ԱՈՒՀ-ում և 11 ՄՄԱՈՒՀ-ում:

**Իրականացված ստուգումների արդյունքում 12 ուսումնական հաստատություններում արձանագրվել է կրթության բնագավառը կարգավորող օրենսդրության պահանջների 218 խախտում, որոնց վերաբերյալ կազմվել է 12 ակտ:**

Ստուգումների արդյունքներն համապատասխան առաջարկություններով ուղարկվել են ԿԳՄՍ նախարարին: Ստուգումների արդյունքներն, ըստ հաստատությունների, ներառվել են ԿՏՄ 2024 թվականի եռամսյակային հաշվետվություններում: Ստուգումների արդյունքում առկա է հետևյալ պատկերը.

* *կոլեգիալ կառավարման մարմնի` խորհրդի ձևավորման և տնօրենի ընտրության կարգերի պահանջների կատարմանն ուղղված ստուգումների արդյունքում* համապատասխան իրավական ակտերի պահանջների խախտումներ չեն արձանագրվել: 2023 թվականին կառավարման խորհրդի գործունեության խախտումներ են արձանագրվել 1 հաստատությունում՝ թե նախնական մասնագիտական (33%), թե միջին մասնագիտական (12.5%) կրթական ծրագրերով, 2022 թվականին՝ 2 (66%) ԱՈՒՀ-ում և 3 (38%) ՄՄԱՈՒՀ-ում:
* *տնօրենին ներկայացվող և կրթության կազմակերպման՝ օրենսդրությամբ սահմանված պահանջների կատարմանն ուղղված* ստուգումների արդյունքում կրթության բնագավառը կարգավորող օրենսդրության պահանջների խախտումներ են արձանագրվել 2 (100%) ԱՈՒՀ -ում և 5 (45%) ՄՄԱՈՒՀ-ում: 2023 թվականին տնօրենին և կրթության կազմակերպմանը ներկայացվող օրենսդրության պահանջների խախտումներ են արձանագրվել 1 (33%) ԱՈՒՀ-ում և 6 (75%) ՄՄԱՈՒՀ-ում, իսկ 2022 թվականին՝ 2 (66%) ԱՈՒՀ և 3 (38%) ՄՄԱՈՒՀ-ում:
* *սովորողների ընդունելության կարգերի պահանջների կատարմանն ուղղված ստուգումների արդյունքում համապատասխան իրավական ակտերի պահանջների խախտումներ են արձանագրվել* 1 (50%) ԱՈՒՀ-ում և 8 (73%) ՄՄԱՈՒՀ-ում: 2023 թվականին ուսանողների **ընդունելության** գործընթացի խախտումներ են արձանագրվել 1 (33%) ԱՈՒՀ-ում և 6 (75%) ՄՄԱՈՒՀ-ում, 2022 թվականին՝ 3 (100%) ԱՈՒՀ-ում և 4 (50%) ՄՄԱՈՒՀ-ում:
* *բարձր առաջադիմություն ցուցաբերած շրջանավարտների՝ բարձրագույն ուսումնական հաստատությունում համապատասխան մասնագիտությամբ կրթությունը շարունակելու կարգի պահանջների կատարմանն ուղղված ստուգումների արդյունքում համապատասխան իրավական ակտի պահանջների խախտումներ են արձանագրվել* 8 (73%) ՄՄԱՈՒՀ-ում: 2023 թվականին նույն ստուգումների արդյունքում խախտումներ են արձանագրվել 2 (25%) ՄՄԱՈՒՀ-ում, 2022 թվականին՝ 3 (38%) ՄՄԱՈՒՀ-ում:
* *պետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջների կատարմանն ուղղված ստուգումների արդյունքում համապատասխան իրավական ակտերի պահանջների խախտումներ են արձանագրվել 1 (50%) ԱՈՒՀ-ում և 10 (91%) ՄՄԱՈՒՀ-ում:* 2023 թվականիննույն իրավական ակտերի պահանջները խախտվել են *1* (33%) *ԱՈՒՀ-ում* և 5 (63%) *ՄՄԱՈՒՀ-ում,* 2022 թվականին՝ *2 (66%) ԱՈՒՀ-ում և 6 (75%) ՄՄԱՈՒՀ-ում*:
* *ուսանողական նպաստ և պետական կրթաթոշակ տրամադրելու կարգի պահանջների կատարմանն ուղղված ստուգումների արդյունքում խախտումներ են արձանագրվել 4 (36%) ՄՄԱՈՒՀ-ում:* 2023 թվականին նշված իրավական ակտերի պահանջները խախտվել են 1 (12.5%) ՄՄԱՈՒՀ-ում, 2022 թվականին՝ 2 (25%) ՄՄԱՈՒՀ-ում:
* *հեռավար, դրսեկությամբ, վարպետային և մեկից ավելի ուսուցման կարգերի պահանջների կատարմանն ուղղված ստուգումների արդյունքում* խախտումներ են հայտնաբերվել 1 (9%) ՄՄԱՈՒՀ-ում: 2022 և 2023 թվականներին իրականացված նույն ստուգումների արդյունքում խախտումներ չեն հայտնաբերվել:
* *սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարմանն ուղղված ստուգումների արդյունքում խախտումներ են արձանագրվել 1 (50%) ԱՈՒՀ-ում և 7 (64%) ՄՄԱՈՒՀ-ում:* 2023 թվականին նույն իրավական ակտերի պահանջները խախտվել են 1 (33%) ԱՈՒՀ-ում և 4 (50%) ՄՄԱՈՒՀ-ում, 2022 թվականին՝ 4 (50%) ՄՄԱՈՒՀ-ում:

*դասախոսների և արտադրական ուսուցման վարպետների վերապատրաստման կարգերի պահանջների կատարմանն ուղղված ստուգումների արդյունքում խախտումներ են արձանագրվել 4 (36%) ՄՄԱՈՒՀ-ում:* 2023 թվականին համապատասխան իրավական ակտերի պահանջները խախտվել են 2 (25%) ՄՄԱՈՒՀ-ում, 2022 թվականին՝ 3 (100%) ԱՈՒՀ-ում և 2 (25%) ՄՄԱՈՒՀ-ում:

Արձանագրված 218 խախտումները վերաբերել են՝

* պետական ամփոփիչ քննությունների կազմակերպմանը և անցկացմանը՝ **72 (33%)** խախտում **9 (75%)** հաստատություններում,
* ուսանողների ընդունելությանը՝ **48 (22%)** խախտում **9** **(75%)** հաստատություններում,
* կրթության շարունակականությանը՝ **29 (13%)** խախտում **7** **(58%)** հաստատություններում,
* պետական ավարտական փաստաթղթերի պահպանմանը՝ **18 (8%) խախտում** **9** **(75%)** հաստատությունում,
* համապատասխան որակավորմամբ մանկավարժական աշխատողների նշանակմանը՝ **12 (6%)** խախտում **5** **(42%)** հաստատություններում,
* մանկավարժական աշխատողների վերապատրաստմանը՝ **10 (5%)** խախտում **4** **(33%)** հաստատություններում,
* ուսանողների վերականգնմանը և տնօրենի պաշտոնային պարտականություններին **8**–ական **(4%)** խախտում՝ համապատասխանաբար՝ **6 (50%)** և **3** **(25%)** հաստատություններում,
* ուսանողների տեղափոխմանը՝ 5 **(2%)** խախտում **4** **(33%)** հաստատություններում,
* կրթության կազմակերպմանը և ուսանողական նպաստ և պետական կրթաթոշակ տրամադրելուն՝ 4–ական **(2%)** խախտում, համապատասխանաբար՝ **2** **(17%)** և **4** **(33%)** հաստատություններում։

Խախտումներից **8-**ի (4%) վերացման նպատակով ԿՏՄ ղեկավարի կարգադրագրով **5** հաստատությունների տնօրեններին տրվել են կատարման համար պարտադիր հանձնարարականներ:

**8** հանձնարարականներից **6-ը** (75%) վերաբերել է համապատասխան որակավորմամբ մանկավարժական աշխատողների նշանակմանը, **2-ը** (25%)՝ մանկավարժական աշխատողների վերապատարաստմանը։

2024 թվականը**,** որպես հանձնարարականների կատարման ժամկետ, սահմանվել է 5 ուսումնական հաստատություններին տրված 18հանձնարարականների դեպքում։ **Կատարողականի վերաբերյալ գրություն չի ստացվել 1 հաստատությունից (9 հանձնարարական):**

18 hանձնարարականներից 16-ը (89%) վերաբերել են համապատասխան որակավորմամբ մանկավարժական աշխատողների նշանակմանը, 1–ական հանձնարարականներ (5․6%)՝ ուսումնական պլանների անհամապատասխանությանը չափորոշիչներին և մանկավարժական աշխատողների վերապատրաստմանը։

Ըստ ուսումնական հաստատություններից ստացված գրությունների՝ **9** հանձնարարականներից կատարվել են 3–ը, մասամբ են կատարվել 4-ը և չի կատարվել 2 հանձնարարական։ Չկատարված և մասամբ կատարված հանձնարարականները վերաբերել են համապատասխան որակավորմամբ մանկավարժական աշխատողների նշանակմանը։

* 1. ***Վարչական վարույթների քանակը, դրանց հարուցելու հիմքերը***

ԿՏՄ կողմից իրականացված վարչական վարույթների, դրանց հարուցելու հիմքերի վերաբերյալ քանակական պատկերը՝ ըստ վերջին 3 տարիների՝ ներկայացված է աղյուսակ 12-ում.

***Աղյուսակ 12***

|  |  |  |  |  |  |  |
| --- | --- | --- | --- | --- | --- | --- |
| ***Վարչական վարույթների քանակական պատկեր՝ ըստ տարեթվերի և հարուցելու հիմքերի*** | | | | | | |
| ***Տարի*** | ***ԿՏՄ նախաձեռնությամբ*** | | ***Դիմումների (բողոք) հիման վրա*** | | ***Ընդամենը*** | |
| ***Իրականացված վարույթների թիվ*** | ***Կարճված վարույթների թիվ (%)*** | ***Իրականացված վարույթների թիվ*** | ***Կարճված վարույթների թիվ (%)*** | ***Իրականացված վարույթների թիվ*** | ***Կարճված վարույթների թիվ (%)*** |
| ***2024 թ.*** | ***52*** | ***12 (23%)*** | ***3*** | ***0%*** | ***55*** | ***12 (22%)*** |
| ***2023 թ.*** | ***5*** | ***3 (60%)*** | ***33*** | ***16 (48%)*** | ***38*** | ***19 (50%)*** |
| ***2022 թ.*** | ***0*** | ***0*** | ***63*** | ***17 (26.9%)*** | ***63*** | ***17 (26.9%)*** |

* 1. ***Տնտեսավարող սուբյեկտների կողմից օրենսդրության պահանջների առավել հաճախ կրկնվող խախտումները, ինչպես նաև դրանց պատճառները, տարածվածությունը.***

Ուսումնական հաստատությունների կողմից օրենսդրության պահանջների առավել հաճախ կրկնվող խախտումները՝ ըստ վերահսկողության ոլորտների՝ ներկայացված է աղյուսակ 13-ում.

***Աղյուսակ 13***

|  |  |  |  |
| --- | --- | --- | --- |
| **Վերահսկողության ոլորտներ** | **Առավել հաճած կրկնվող 3 բնույթի խախտումներ** | **Թիվ (խախտումների %` ընդհանուր խախտումների թվի նկատմամբ)** | **Տարածվածություն (խախտում արձանագրած հաստատությունների %` ստուգված հաստատությունների թվի նկատմամբ)** |
| **Նախադպրոցական կրթության ոլորտ** | **Ֆիզիկական միջավայրի անհամապատասխանություն նախադպրոցական կրթության պետական կրթական չափորոշչին** | **27 (47%)** | **3 (50%)** |
| **Մեթոդիստի պաշտոնային պարտականությունների չկատարում** | **12 (21%)** | **1 (17%)** |
| **Մանկավարժական աշխատողների թափուր պաշտոնների մրցույթի ընթացակարգ (այդ թվում՝ նշանակում)** | **11 (19%)** | **2 (33%)** |
| **Հանրակրթության ոլորտ** | **Մանկավարժական աշխատողների նշանակում** | **455 (21%)** | **71 (74%)** |
| ***Մանկավարժական աշխատողների պաշտոնային պարտականությունների կատարում*** | ***425 (20%)*** | ***57 (59%)*** |
| ***Խորհրդակցական մարմինների ձևավորում և գործունեություն*** | ***374 (18%)*** | ***55 (57%)*** |
| ***Նախնական մասնագիտական կրթության և միջին մասնագիտական կրթության ոլորտներ*** | ***Պետական ամփոփիչ քննությունների կազմակերպում և անցկացում*** | ***72 (33%)*** | ***9 (75%)*** |
| ***Ուսանողների ընդունելության գործընթաց*** | ***48 (22%)*** | ***9******(75%)*** |
| ***Կրթության շարունակականություն*** | ***29 (13%)*** | *7* ***(58%)*** |

**Նախադպրոցական կրթության ոլորտում** իրականացված ստուգումների արդյունքում արձանագրված առավել հաճախ կրկնվող խախտումներից 2-ը առավել հաճախ կրկնվող խախտումների առաջին եռյակում են եղել նաև 2023 թվականին, իսկ 1-ը՝ թե´ 2023, թե´ 2022 թվականներին (աղյուսակ 14):

Մասնավորապես՝

***Աղյուսակ 14***

|  |  |  |  |  |
| --- | --- | --- | --- | --- |
| ***Խախտում*** | ***2023 թվական*** | | ***2022 թվական[[6]](#footnote-6)*** | |
| ***Խախտումների թիվ (%)*** | ***Տարածվածություն*** | ***Խախտումների թիվ (%)*** | ***Տարածվածություն*** |
| ***Ֆիզիկական միջավայրի անհամապատասխանություն նախադպրոցական կրթության պետական կրթական չափորոշչին*** | ***22 (31%)*** | ***7 (64%)*** | ***-----*** | ***------*** |
| ***Մանկավարժական աշխատողների թափուր պաշտոնների մրցույթի ընթացակարգ (այդ թվում՝ նշանակում)*** | ***15 (21%)*** | ***6 (54%)*** | ***11 (41%)*** | ***7 (41%)*** |

Թե՛ ֆիզիկական միջավայրին, թե՛ հաստիքային միավորների չհատկացմանը վերաբերող խախտումները կախված են համայնքների ֆինանսական միջոցներից (այդ մասին են վկայում համայնքների ղեկավարներից ստացված գրությունները):

Մեթոդիստի պաշտոնային պարտականությունների չկատարմանը վերաբերող խախտումները ՆՈՒՀ-ում մեթոդիստի հաստիքի բացակայության պատճառով են, իսկ մանկավարժական աշխատողների թափուր պաշտոնների մրցույթի ընթացակարգին, այդ թվում՝ նշանակումներին վերաբերող խախտումները՝ ՆՈՒՀ-ի տնօրենի կողմից պաշտոնային պարտականությունների ոչ պատշաճ կատարման հետևանք: Որոշ դեպքերում պատճառը համապատասխան մասնագետների բացակայությունն է՝ ինչը հանրապետության հատկապես գյուղական համայնքներում մեծագույն խնդիր է:

2024 թվականին ստուգված ՆՈՒՀ-երում համակազմի ձևավորմանը վերաբերող խախտումներ չեն արձանագրվել, մինչդեռ 2023 թվականին այս խախտումը առավել հաճախ կրկնվող խախտում էր:

**Հանրակրթության ոլորտում** իրականացված պլանային ստուգումների արդյունքում առավել հաճախ կրկնվող 3 խախտումներն առավել հաճախ կրկնվող խախտումների առաջին եռյակում են եղել նաև 2023 և 2022 թվականներին (աղյուսակ 15)՝

***Աղյուսակ 15***

|  |  |  |  |  |
| --- | --- | --- | --- | --- |
| ***Խախտում*** | ***2023 թվական*** | | ***2022 թվական*** | |
| ***Խախտումների թիվ (%)*** | ***Տարածվածություն*** | ***Խախտումների թիվ (%)*** | ***Տարածվածություն*** |
| ***Մանկավարժական աշխատողների նշանակում*** | ***431 (24%)*** | ***89 (74%)*** | ***360 (28%)*** | ***88 (72%)*** |
| ***Խորհրդակցական մարմինների ձևավորում և գործունեություն*** | 1. ***(17%)*** | ***40 (33%)*** | ***195 (15%)*** | ***45 (37%)*** |
| ***Մանկավարժական աշխատողների պաշտոնային պարտականությունների կատարում*** | 1. ***(10%)*** | ***30 (25%)*** | ***147 (11%)*** | ***34 (28%)*** |

Մանկավարժական աշխատողների նշանակումներին վերաբերող խախտումների դեպքում վերջին 3 տարիների մասով ունենք խախտումների բացարձակ թվի աճ, ինչը պայմանավորված է նաև հանրակրթության ոլորտում առաջին անգամ պլանային ստուգում իրականացված ՀՈՒՀ-երի տոկոսով (2024թ.՝ 86%, 2023թ.՝ 73%, 2022 թ.՝ 44%): Տոկոսային առումով առկա է նվազման դինամիկա, քանի որ նախորդ երկու տարիների համեմատ տոկոսային աճ է գրանցվել խորհրդակցական մարմինների ձևավորմանը և գործունեությանը վերաբերող խախտումների դեպքում, ինչպես նաև, 2023 թվականի համեմատ ավելի քան կրկնապատկվել է մանկավարժական աշխատողների պաշտոնային պարտականությունների կատարմանը վերաբերող խախտումների թիվը, հետևաբար նաև տոկոսը: Տարածվածության առումով ևս առկա է տոկոսային թվի աճ:

Մանկավարժական աշխատողների պաշտոնային պարտականությունների կատարմանը վերաբերող խախտումները նախորդ երկու տարիներին եղել են առավել հաճախ կրկնվող խախտումներից երրորդը: 2024 թվականին այս բնույթի խախտումների կտրուկ աճը (թե՛ թվային, թե՛ տոկոսային) պայմանավորված է նաև II կիսամյակում իրականացված ստուգումների ընթացքում գրադարանավարի աշխատանքի գնահատման 4 ռուբրիկների կիրառմամբ: Կարևոր է նշել, որ 2024 թվականի I կիսամյակում 48 ՀՈՒՀ-երում իրականացված ստուգումների ընթացքում արձանագրվել է գրադարանավարի պաշտոնային պարտականությունների կատարմանը վերաբերող 2 խախտում` 1 ՀՈՒՀ-ում, իսկ II կիսամյակում՝ 131 խախտում՝ 48 ստուգված ՀՈՒՀ-երից 36-ում (կարևոր է նշել, որ դեռ ամփոփված չեն II կիսամյակում ստուգված 15 ՀՈՒՀ-երի արդյունքները): Թվային տվյալները ևս մեկ անգամ փաստում են, որ գրադարանավարի պաշտոնային պարտականությունների կատարումը միայն փաստաթղթային եղանակով ստուգելու արդյունքում ճշգրիտ տվյալներ ստանալ հնարավոր չէ: Տարածվածության առումով ևս ՀՈՒՀ-երի տոկոսային թիվը նախորդ տարիների համեմատ առնվազն կրկնապատկվել է:

Խորհրդակցական մարմիններին վերաբերող խախտումների մասով ևս նախորդ երկու տարիների համեմատ առկա է խախտումների բացարձակ և տոկոսային թվերի աճ, սակայն առավել հաճախ կրկնվող խախտումների մեջ այն վերադասավորվել է երրորդ տեղում: Տարածվածության առումով ևս առկա է խախտում թույլ տված դպրոցների տոկոսային աճ: Այս դեպքում ևս, իրավիճակը նկարագրող թվերի աճը պայմանավորված է նաև առաջին անգամ ստուգված ՀՈՒՀ-երի տոկոսային թվի աճով:

Մանկավարժական աշխատողների նշանակմանը վերաբերող խախտումների պատճառը հիմնականում համապատասխան մասնագետների բացակայությունն է, մինչդեռ խորհրդակցական մարմինների ձևավորմանը և գործունեությանը, տնօրենի և մանկավարժական աշխատողների պաշտոնային պարտականությունների ոչ պատշաճ կատարմանը կամ չկատարմանը վերաբերող խախտումները՝ համապատասխան իրավական ակտերի պահանջների չիմացության կամ ոչ արդյունավետ կառավարման, դպրոցում ներքին վերահսկողության պակասի պատճառ:

**Նախնական մասնագիտական (արհեստագործական) կրթության և միջին մասնագիտական կրթության ոլորտներում** իրականացված ստուգումների արդյունքում արձանագրված ուսանողների ընդունելության գործընթացին վերաբերող խախտումը առավել հաճախ կրկնվող խախտումների եռյակում է եղել թե´ 2023 (24 (21%) խախտում՝ 7 (70%) հաստատությունում), թե´ 2022 թվականներին (16 (12%) խախտում՝ 6 (60%) հաստատությունում:

Պետական ամփոփիչ քննությունների կազմակերպմանը և անցկացմանը վերաբերող խախտումը առավել հաճախ կրկնվող խախտումների առաջին եռյակում է եղել նաև 2022 թվականին (17 (13%) խախտում՝ 3 (30%) հաստատությունում): 2023 թվականին նշված բնույթի խախտումներ արձանագրվել են 6 (60%) հաստատությունում:

Կրթության շարունակականությանը վերաբերող խախտումներ արձանագրվել են 2022 թվականին ստուգված 3 (38%), 2023 թվականին ստուգված 2 (25%)ՄՄԱՈՒՀ-ում:

Ըստ խախտումների թվի 2024 թվականին առաջին տեղում է պետական ամփոփիչ քննությունների կազմակերպմանը և անցկացմանը վերաբերող խախտումը, ըստ տարածվածության՝ պետական ամփոփիչ քննությունների կազմակերպմանը և անցկացմանը և ուսանողների ընդունելության գործընթացին վերաբերող խախտումները համարժեք են:

Նախնական մասնագիտական (արհեստագործական) և միջին մասնագիտական կրթության ոլորտներում առավել շատ կրկնվող խախտումները տնօրենների կողմից ՀՀ օրենսդրության պահանջների ոչ պատշաճ կիրարկման հետևանք են:

***5.8. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ.***

2024 թվականին ԿՏՄ կողմից իրականացված վերահսկողական գործառույթների արդյունքում լիազոր մարմնի կողմից 4 ուսումնական հաստատությունների տնօրենների նկատմամբ կիրառվել են կարգապահական տույժեր (աղյուսակ 16).

***Աղյուսակ 16***

|  |  |  |  |
| --- | --- | --- | --- |
| ***N*** | ***Ուսումնական հաստատության անվանումը*** | ***Պաշտոնը*** | ***Կիրառված կարգապահական տույժը*** |
| ***1.*** | ***Երևանի Խ․ Աբովյանի անվան հ. 84 հիմնական դպրոց*** | ***Տնօրեն*** | ***Խիստ նկատողություն*** |
| ***2.*** | ***ՀՀ Արարատի մարզի Արտաշատ քաղաքի Հովհաննես Թումանյանի անվան հ. 2 հիմնական դպրոց*** | ***Տնօրեն*** | ***Ազատվել է զբաղեցրած պաշտոնից*** |
| ***3.*** | ***ՀՀ Արմավիրի մարզի Դաշտի միջնակարգ դպրոց*** | ***Տնօրեն*** | ***Նկատողություն*** |
| ***4.*** | ***ՀՀ Արագածոտնի մարզի Աշտարակ համայնքի թիվ 1 Մանուշակ մանկապարտեզ*** | ***Տնօրեն*** | ***Ազատվել է զբաղեցրած պաշտոնից*** |

# *ԿՏՄ վերահսկողության ոլորտում ռիսկերի առկա իրավիճակի վերլուծություն*

Ամփոփելով հաշվետվության 2-րդ, 3-րդ և 5-րդ գլուխներում ներկայացված տվյալները՝ անդրադառնանք առկա ռիսկերին՝ ըստ վերահսկողության ոլորտների։

Վերջին 3 տարիներին ԿՏՄ կողմից իրականացված ստուգումների քանակական պատկերն այսպիսին է (աղյուսակ 17).

***Աղյուսակ 17***

|  |  |  |  |
| --- | --- | --- | --- |
| ***ԿՏՄ կողմից 2022-2024 թվականներին իրականացված ստուգումների քանակական պատկեր*** | | | |
| ***Ստուգումներ*** | ***2022 թ.*** | ***2023 թ.*** | ***2024 թ.*** |
| ***Իրականացված ստուգումներ*** | ***212*** | ***152*** | ***130*** |
| ***Ստուգումների տարեկան ծրագրով նախատեսված ստուգումներ*** | ***130*** | ***140*** | ***130*** |
| ***Ըստ ստուգումների տարեկան ծրագրի իրականացված ստուգումներ*** | ***130*** | ***140*** | ***129*** |
| ***Հանձնարարականների կատարման ստուգումներ*** | ***70*** | ***10*** | ***-*** |
| ***Դիմում-բողոքների հիման վրա իրականացված ստուգումներ*** | ***9*** | ***1*** | ***-*** |
| ***Լիազոր մարմնից ստացված գրությունների հիման վրա իրականացված ստուգումներ*** | ***1*** | ***1*** | ***1*** |
| ***Տնօրեններից ստացված գրությունների հիման վրա իրականացված ստուգումներ*** | ***2*** | ***0*** | ***-*** |

Ինչպես ներկայացված է աղյուսակ 17-ում՝ առկա է ԿՏՄ կողմից իրականացված պլանային ստուգումների քանակի նվազում նախորդ տարվա համեմատ: 2024 թվականին իրականացվել է պլանային ստուգումների 99%-ը, իսկ 2022, 2023 թվականներին պլանավորված բոլոր ստուգումներն իրականացվել են: 2024 թվականին հանձնարարականների կատարման, դիմում-բողոքների, ուսումնական հաստատության տնօրենից ստացված գրությունների հիման վրա ստուգումներ չեն իրականացվել:

Նախադպրոցական կրթության ոլորտում 2023, 2024 թվականներին իրականացված պլանային ստուգումների քանակական պատկերն, ըստ ՀՀ մարզերի և Երևան քաղաքի, ներկայացված է գծապատկեր 2-ում.

***Գծապատկեր 2***

Հիմնական ռիսկերը, որոնք ստուգված ՆՈՒՀ-երում խոչընդոտ են հանդիսանում երեխաների կրթական իրավունքի պահպանմանը՝ վերաբերում են.

* ՆՈՒՀ-երում ֆիզիկական միջավայրի՝ նախադպրոցական կրթության չափորոշչի պահանջներին անհամապատասխանությանը (մարզադահլիճի, երաժշտության դահլիճի, բակում, հողամասում խաղային սարքավորումների, խաղերի խաղալիքների, գրադարանի բացակայություն),
* մանկապարտեզում՝ մանկավարժական աշխատողների հաստիքների բացակայության կամ պակաս հաստիքային միավորի առկայության պատճառով համապատասխան պաշտոնային պարտականությունների չկատարմանը կամ ոչ պատշաճ կատարմանը,
* նախակրթարաններում՝ մեթոդիստի, երաժշտության դաստիարակի, ֆիզկուլտուրայի հրահանգչի հաստիքների բացակայությանը՝ հետևաբար համապատասխան պաշտոնային պարտականությունների չկատարումներին,
* նախակրթարանի դաստիարակի հաստիքային միավորների տրամադրման չափի կարգավորումների բացակայությանը (4 կամ 5 ժամյա աշխատանքային ռեժիմի դեպքում):

2023 և 2024 թվականներին իրականացված ստուգումների արդյունքների համեմատական պատկերն, ըստ ՆՈՒՀ-երի թվի տոկոսային համամասնության, ներկայացված է ստորև բերված դիագրամում (գծապատկեր 3).

***Գծապատկեր 3***

Ինչպես ներկայացված է գծապատկեր 2-ում՝ 2023 թվականի համեմատ խախտումներ արձանագրած ՆՈՒՀ-երի տոկոսային թվի աճ է գրանցվել մեթոդիստին և մանկավարժական աշխատողներին *ներկայացվող պահանջների կատարմանն ուղղված ստուգումների արդյունքում:*

2024 թվականին ստուգված 6 ՆՈՒՀ-երից 1-ը ստուգված է եղել նաև 2020 թվականին: Նախորդ ստուգման ռիսկային միավորն, ըստ ստուգաթերթերի, կազմել է 43.5, իսկ վերջին ստուգման դեպքում՝ 20.4 միավոր: Առկա է խախտումների թվի նվազում:

Հանրակրթության ոլորտում 2022-2024 թվականներին իրականացված ստուգումների քանակական պատկերն, ըստ ՀՀ մարզերի և Երևան քաղաքի, ներկայացված է գծապատկեր 4-ում:

***Գծապատկեր 4***

Ըստ գծապատկեր 4-ի տվյալների՝ 2024 թվականի ստուգումների տարեկան ծրագրի համաձայն իրականացված ստուգումների թվով առաջին տեղում Երևանն է, ապա ՀՀ Գեղարքունիքի, Արմավիրի և Արարատի (հավասար) մարզերը:

Վերջին 3 տարիներին հանրակրթության ոլորտում իրականացված ստուգումների արդյունքների համեմատական պատկերն, ըստ ՀՈՒՀ-երի թվի տոկոսային համամասնության, ներկայացված է ստորև բերված դիագրամում (գծապատկեր 5).

***Գծապատկեր 5***

Ինչպես արտահայտված է գծապատկեր 3-ում՝ ըստ 3 տարիների առկա է խախտում կատարած դպրոցների տոկոսային թվի աճման դինամիկա *խորհրդակցական մարմիններին,* *մանկավարժական աշխատողների* *պաշտոնների անվանացանկին և նկարագրերին, ուսուցչի պարտականություններին ներկայացվող, սովորողների կրթության շարունակականությանը* վերաբերող պահանջների կատարմանն ուղղված ստուգումների դեպքում: *Կառավարման խորհրդին, տնօրենին, տնօրենի տեղակալին ներկայացվող, ուսուցչի թափուր տեղի համար անցկացվող մրցույթին, կրթության (այդ թվում՝ հեռավար) կազմակերպմանը, պարտադիր փաստաթղթերի գործածությանը* վերաբերող խախտումների դեպքում առկա է ՀՈՒՀ-երի տոկոսային թվի աճ 2023 թվականի համեմատ: *Սովորողների շարժին, ուսուցչի պարտականություններին* վերաբերող խախտումների դեպքում առկա է համապատասխան տոկոսային թվի նվազում նախորդ տարվա համեմատ:

Վերջին 3 տարիների կտրվածքով խախտում կատարած դպրոցների տոկոսային թվի նվազման դինամիկա առկա չէ ուղղություններից ոչ մեկով:

Ստուգումների շրջանակում տրված գրավոր աշխատանքների մասով առկա է հետևյալ պատկերը (գծապատկեր 6).

***Գծապատկեր 6***

Ինչպես ներկայացված է գծապատկեր 4-ում՝ «Հայոց լեզու» առարկայի գրավոր աշխատանքների միջին գնահատականները (10 միավորային սանդղակում) ունեն նվազման միտում: Նվազել է նաև «Մաթեմատիկա» առարկայի միջին գնահատականը 2023 թվականի համեմատ:

Հանրակրթության ոլորտում հիմնական ռիսկերը, որոնք խոչընդոտում են սովորողների կրթական իրավունքի պահպանմանը, կրթության որակի բարձրացմանը, կրթական ծրագրերի յուրացմանը՝

* համապատասխան որակավորում չունեցող մանկավարժական աշխատողների, իրենց պաշտոնային պարտականությունները ոչ պատշաճ կատարող վարչական, մանկավարժական աշխատողների առկայությունն է,
* կրթության առանձնահատուկ պայմանների կարիք ունեցող սովորողների համար ֆիզիկական միջավայրի ոչ բավարար ապահովվածությունը,
* ՀՊՉ-ի՝ հանրակրթական տարրական ծրագրի շրջանավարտի ուսումնառության ակնկալվող վերջնարդյունքների ձևավորման մասով խնդիրների առկայությունը,
* իրենց պաշտոնային պարտականություններին չտիրապետող գրադարանավարների առկայությունը,
* տնային ուսուցմամբ սովորողների կրթության կազմակերպման իրավական հիմքերի անհամապատասխանությունը, կրթության կազմակերպման անարդյունավետությունը:

ԿՏՄ 2024 թվականի ստուգումների տարեկան ծրագրում ներառված դպրոցներից 15-ը ԿՏՄ կողմից ստուգվել էին նաև 2018-2021 թվականներին։ Համեմատելով ստուգումների արդյունքում ձևավորված (ըստ ստուգաթերթերի) ռիսկային միավորները՝ ստացվել է հետևյալ պատկերը (գծապատկեր 7)`

***Գծապատկեր 7***

15 դպրոցների նախորդ ստուգման արդյունքում ձևավորված ռիսկային միվորների միջինը կազմել է 2.42 միավոր, իսկ 2024 թվականի համապատասախան ցուցանիշը՝ 9.14 միավոր:

2024 թվականի ստուգումների արդյունքում ձևավորված տվյալը գերազանցում է նախորդ ստուգումների արդյունքում ձևավորված համապատասխան տվյալից առնվազն 3 անգամ, այսինքն՝ միջինում նույն դպրոցների կողմից կատարված խախտումների թիվը մեծացել է: Կարևոր է նշել այն հանգամանքը, որ 2024 թվականի ստուգման արդյունքում ձևավորված ռիսկային միավորը ցածր է նախորդ ստուգման համապատասխան ցուցանիշից ընդամենը 3 (20%) ՀՈՒՀ-երի դեպքում:

**Նախնական մասնագիտական (արհեստագործական) կրթության և միջին մասնագիտական կրթության ոլորտներում** 2022-2024 թվականներին իրականացված ստուգումների քանակական պատկերն, ըստ ՀՀ մարզերի և Երևան քաղաքի, այսպիսին է (գծապատկերներ 8, 9).

***Գծապատկեր 8***

***Գծապատկեր 9***

Վերջին 3 տարիներին իրականացված ստուգումների արդյունքների համեմատական պատկերն՝ ըստ արհեստագործական ուսումնական հաստատությունների թվի տոկոսային համամասնության, ներկայացված է գծապատկեր 10-ում:

***Գծապատկեր 10***

Ըստ գծապատկեր 10-ի տվյալների՝ նախնական մասնագիտական (արհեստագործական) կրթության ոլորտում նախորդ տարվա համեմատ առկա է խախտում թույլ տված ուսումնական հաստատությունների տոկոսային թվի աճման դինամիկա *տնօրենի պաշտոնային պարտականությունների, սովորողների ընդունելության, տեղափոխման, վերականգնման, պետական ամփոփիչ ստուգման կազմակերպման և անցկացման գործընթացների մասով: Խախտում թույլ տված ուսումնական հաստատություններ չկան ուսանողական նպաստի, պետական կրթաթոշակի տրամադրման և դասախոսների, արտադրական ուսուցման վարպետների վերապատրաստման գործընթացներին, կառավարման խորհրդի* գործունեությանը վերաբերող ուղղություններով:

Վերջին 3 տարիներին միջին մասնագիտական կրթության ոլորտում իրականացված ստուգումների արդյունքների համեմատական պատկերն՝ ըստ ուսումնական հաստատությունների թվի տոկոսային համամասնության՝ ներկայացված է ստորև բերված դիագրամում (գծապատկեր 11).

***Գծապատկեր 11***

Ըստ գծապատկեր 11-ի տվյալների՝ միջին մասնագիտական կրթության ոլորտում առկա է խախտում թույլ տված ուսումնական հաստատությունների տոկոսային թվի նվազման դինամիկա կառավարման խորհրդի, տնօրենի գործունեության, սովորողների ընդունելության գործընթացների մասով: Սովորողների տեղափոխման, վերականգնման, պետական ամփոփիչ ստուգման կազմակերպման և անցկացման, ուսանողական նպաստ և պետական կրթաթոշակ տրամադրելու, ԲՈՒՀ-ում համապատասխան մասնագիտությամբ կրթությունը շարունակելու, դասախոսների և արտադրական ուսուցման վարպետների վերապատրաստման գործընթացների դեպքում առկա է աճ 2023 թվականի համեմատ:

3 տարվա կտրվածքով առկա է խախտում թույլ տված ուսումնական հաստատությունների տոկոսային թվի նվազման միտում միայն կառավարման խորհրդի գործունեության մասով: Ավելին, 2024 թվականին միջին մասնագիտական կրթության ոլորտում կառավարման խորհրդի գործունեության մասով խախտումներ չեն արձանագրվել:

Այսպիսով, նախնական մասնագիտական (արհեստագործական) և միջին մասնագիտական կրթության ոլորտում առկա ռիսկերը վերաբերում են ուսումնական հաստատությունների կողմից օրենսդրության պահանջների ոչ ճիշտ կիրարկմանը: Դրանք առավել արտահայտված են միջին մասնագիտական կրթության ոլորտում:

2024 թվականին, համաձայն ստուգումների տարեկան ծրագրի, ստուգված նախնական մասնագիտական (արհեստագործական) և միջին մասնագիտական 12 ուսումնական հաստատություններից 1-ը ԿՏՄ կողմից ստուգված է եղել նաև 2018 թվականին: Նախորդ ստուգման ռիսկային միավորն, ըստ ստուգաթերթերի, կազմել է՝ 6, իսկ 2024 թվականի ստուգման դեպքում՝ 15.6 միավոր: Առկա է խախտումների թվի կտրուկ աճ:

**Համաձայն 2025 թվականի ստուգումների տարեկան ծրագրի՝ ԿՏՄ-ն ստուգումներ է իրականացնելու ՀՀ 92 ուսումնական հաստատություններում:**

# *Օրենսդրության մեջ լրացումներ և փոփոխություններ կատարելու մասին առաջարկները (բովանդակությունը, նպատակը)*

ԿՏՄ կողմից ՀՀ կառավարությանը և քաղաքականություն մշակող պետական մարմիններին (վերջիններիս առաջարկով, ինչպես նաև սեփական նախաձեռնությամբ) ներկայացվել են օրենսդրական փոփոխությունների առաջարկություններ։

Այսպես.

* ***«Կրթության բնագավառի տեսչական վերահսկողության մասին» օրենք***

ՀՀ կառավարության 2024 թվականի նոյեմբերի 21-ի N 1837 որոշմամբ հավանության արժանացած «Կրթության բնագավառի տեսչական վերահսկողության մասին» օրենքի նախագիծը սահմանված կարգով ներկայացվել է ՀՀ Ազգային ժողով:

* ***ԿՏՄ կողմից ռիսկի վրա հիմնված ստուգումների մեթոդաբանություն***

**Ռիսկի վրա հիմնված ստուգումների մեթոդաբանությունը** ՀՀ վարչապետի աշխատակազմի տեսչական մարմինների աշխատանքների համակարգման գրասենյակի հետ համատեղ լրամշակման արդյունքում հաստատվել է ՀՀ կառավարության 2024 թվականի նոյեմբերի 15-ի N1805 որոշմամբ:

* ***ԿՏՄ վերահսկողության ոլորտների ստուգաթերթեր***

ԿՏՄ վերահսկողության ոլորտների ստուգաթերթերըՀՀ վարչապետի աշխատակազմի տեսչական մարմինների աշխատանքների համակարգման գրասենյակի հետ համատեղ լրամշակման արդյունքում հաստատվել են ՀՀ կառավարության 2024 թվականի օգոստոսի 8-ի N1235 և նոյեմբերի 21-ի N1820 որոշումներով:

***ՀՀ վարչապետի աշխատակազմ***

* «ՀՀ քաղաքացիական դատավարության օրենսգրքում փոփոխություններ և լրացումներ կատարելու մասին» օրենքի,
* «ՀՀ վարչական դատավարության օրենսգրքում լրացումներ և փոփոխություններ կատարելու մասին» օրենքի,
* ««ՀՀ-ում ստուգումների կազմակերպման և անցկացման մասին» օրենքում փոփոխություններ և լրացումներ կատարելու մասին» օրենքի նախագծի և հարակից օրենքների,
* «Քաղաքացիական ծառայության մասին» օրենքում փոփոխություններ և լրացումներ կատարելու մասին օրենքի,
* «Ոստիկանության մասին» օրենքում փոփոխություններ և լրացում կատարելու մասին», «Տեղական ինքնակառավարման մասին» օրենքում լրացում կատարելու մասին» օրենքի նախագծի և հարակից օրենքների նախագծերի,
* «Հանրակրթության մասին» օրենքում փոփոխություն և լրացում կատարելու մասին» օրենքի նախագծի,
* «Հանրագրերի մասին» օրենքի կիրարկումն ապահովելու ընթացքում առաջացած խնդիրների,
* Ստանդարտների մշակման ծառայությունների 2025 թվականի պետական ծրագրի,
* ՀՀ կառավարության «ՀՀ կառավարության *2018 թվականի հոկտեմբերի 4-ի N 1139-Ն* որոշման մեջ փոփոխություններ կատարելու մասին» որոշման,
* ՀՀ կառավարության «Տեղեկատվության հրապարակային մասն ամպային տիրույթում տեղադրելու և «Ամպայինն առաջինը» քաղաքականության մշակման և ներդրման մասին» որոշման,
* ՀՀ կառավարության «ՀՀ կառավարության 2021 թվականի հոկտեմբերի 21-ի «Գույք ամրացնելու և նվիրելու մասին» N 1711-Ա որոշման մեջ փոփոխություն և լրացումներ կատարելու մասին» որոշման,
* «ՀՀ քրեական օրենսգրքում լրացում կատարելու մասին» օրենքի,
* ՀՀ կառավարության «ՀՀ կառավարության 2019 թվականի օգոստոսի 22-ի N 1153-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «ՀՀ կառավարության 2018 թվականի հուլիսի 10-ի N 792-Ն որոշման մեջ փոփոխություն կատարելու մասին» որոշման,
* ՀՀ կառավարության «Կառավարության ռազմավարական կառավարման աշխատակարգը հաստատելու մասին» որոշման,
* ՀՀ կառավարության «ՀՀ կառավարության 2018 թվականի օգոստոսի 2-ի N 878-Ն որոշման մեջ փոփոխություն կատարելու մասին» որոշման,
* ՀՀ կառավարության «Բյուջետային ծրագրերի գնահատման կարգը հաստատելու մասին» որոշման,
* ՀՀ կառավարության «ՀՀ կառավարության 2012 թվականի դեկտեմբերի 20-ի N1676-Ն որոշման մեջ լրացումներ կատարելու մասին» որոշման,
* ՀՀ կառավարության «ՀՀ կառավարության 2014 թվականի դեկտեմբերի 18-ի N 1420-Ն որոշման մեջ լրացումներ և փոփոխություններ կատարելու մասին» որոշման,
* «ՀՀ փոխվարչապետի 2019 թվականի մարտի 11-ի N97-Ն որոշման մեջ փոփոխություններ և լրացումներ կատարելու մասին» փոխվարչապետի որոշման

նախագծերի վերաբերյալ:

***ԿԳՄՍ նախարարություն***

* Նախադպրոցական կրթության մասին օրենքում փոփոխություններ և լրացումներ կատարելու մասին ՀՀ օրենքի,
* ««Կրթության մասին» օրենքում լրացումներ և փոփոխություններ կատարելու մասին» օրենքի,
* ՀՀ վարչապետի «Հանրակրթության մասին» օրենքում փոփոխություններ և լրացումներ կատարելու մասին» օրենքի կիրարկումն ապահովող միջոցառումների ցանկը հաստատելու մասին որոշման,
* ՀՀ կառավարության «ՀՀ կառավարության 2010 թվականի ապրիլի 8-ի N 439-Ն որոշման մեջ փոփոխություն կատարելու մասին» որոշման,
* ՀՀ կառավարության «ՀՀ կառավարության 2021 թվականի փետրվարի 12-ի N 154-ն որոշման մեջ լրացում կատարելու մասին» որոշման,
* ՀՀ կառավարության «ՀՀ կառավարության 2021 թվականի ապրիլի 8-ի N 515-Ն որոշման մեջ փոփոխություն կատարելու մասին» որոշման,
* ՀՀ կառավարության ««Հանրակրթության մասին» օրենքի 38-րդ հոդվածի 5-րդ մասի պահանջով մասնագիտական գործունեությունը դադարեցված բարձրագույն կրթություն չունեցող մանկավարժների օժանդակության ծրագիրը հաստատելու մասին» որոշման,
* ՀՀ կառավարության 2023 թվականի մարտի 2-ի «Պետական կամ համայնքային կազմակերպությունների արտադպրոցական ծրագրեր իրականացնող մանկավարժական աշխատողների կամավոր ատեստավորման և ՀՀ պետական բյուջեից լրավճարի տրամադրման կարգը սահմանելու մասին» N 269-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման,
* ՀՀ կառավարության «ՀՀ կառավարության 2012 թվականի դեկտեմբերի 27-ի № 1667-Ն որոշման մեջ փոփոխություն կատարելու մասին» որոշման,
* ՀՀ կառավարության «ՀՀ կառավարության 2023 թվականի փետրվարի 16-ի N 216-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության 2023 թվականի հոկտեմբերի 12-ի «2023 թվականին Լեռնային Ղարաբաղից բռնի տեղահանված ուսուցիչների օժանդակության ծրագիրը հաստատելու մասին» N 1756-Լ որոշման մեջ փոփոխություն կատարելու մասին որոշման,
* ՀՀ կառավարության «ՀՀ կառավարության 2022 թվականի սեպտեմբերի 29-ի N 1509-Ն որոշման մեջ փոփոխություններ կատարելու մասին» որոշման,
* ՀՀ կառավարության «ՀՀ կառավարության *2021 թվականի մայիսի 13-ի N 744-Ն* որոշման մեջ փոփոխություն կատարելու մասին» որոշման,
* ՀՀ կառավարության «ՀՀ կառավարության *2023 թվականի փետրվարի 9-ի N 181-Ն* որոշման մեջ փոփոխություններ և լրացումներ կատարելու մասին որոշման,
* ՀՀ կառավարության «ՀՀ կառավարության *2002 թվականի հուլիսի 25-ի N 1392-Ն* որոշման մեջ փոփոխություններ կատարելու մասին» որոշման,
* ՀՀ կառավարության «ՀՀ կառավարության *2012 թվականի դեկտեմբերի 27-ի N 1667-Ն* որոշման մեջ փոփոխությունև լրացումներ կատարելու մասին» որոշման,
* ՀՀ կառավարության «ՀՀ կառավարության *2023 թվականի փետրվարի 9-ի N 167-Ն* որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «ՀՀ կառավարության 2022 թվականի ապրիլի 28-ի N 596-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «ՀՀ կառավարության 2021 թվականի հուլիսի 15-ի N 1169-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «ՀՀ կառավարության 2000 թվականի հունիսի 15-ի N 320 որոշման մեջ լրացումներ կատարելու մասին» որոշման,
* ՀՀ կառավարության «2023 թվականին Լեռնային Ղարաբաղից բռնի տեղահանված ուսուցիչների օժանդակության ծրագիրը հաստատելու մասին» 2023 թվականի հոկտեմբերի 12-ի N 1756-Լ որոշման մեջ փոփոխություններ կատարելու մասին ՀՀ կառավարության որոշման,
* ՀՀ կառավարության «2023 թվականին Լեռնային Ղարաբաղից բռնի տեղահանված ուսուցիչների օժանդակության ծրագիրը հաստատելու մասին» 2023 թվականի հոկտեմբերի 12-ի N 1756-Լ որոշման,
* ՀՀ կառավարության «ՀՀ կառավարության 2023 թվականի փետրվարի 9-ի N 181-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Մասնագիտական կրթության և ուսուցման ծրագրով աշխատանքի վրա հիմնված ուսումնառության շրջանակում գործնական աշխատանքային ուսուցում անցնող և որոշակի աշխատանք կատարող տասնվեցից մինչև տասնութ տարեկան անձանց՝ ալկոհոլային խմիչքների արտադրության մեջ, ինչպես նաև ՀՀ օրենսդրությամբ սահմանված ծանր, վնասակար, առանձնապես ծանր, առանձնապես վնասակար աշխատանքներում, ինչպես նաև մինչև տասնութ տարեկան անձանց համար ծանր և վնասակար համարվող աշխատանքներում ներգրավելու, նրանց առողջությունը և անվտանգությունը պահպանելու պայմանները սահմանելու մասին» որոշման,
* ԿԳՄՍ նախարարի «ՀՀ կրթության և գիտության նախարարի 2012 թվականի հոկտեմբերի 14-ի N 1507-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2022 թվականի դեկտեմբերի 6-ի թիվ 78-Ն հրամանում փոփոխություններ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2012 թվականի մայիսի 3-ի N 388-Ն հրամանում լրացում կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի մարտի 5-ի N 24-Ն հրամանում փոփոխություններ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2010 թվականի մայիսի 18-ի N 395-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2010 թվականի նոյեմբերի 24-ի N 1640-Ն հրամանում փոփոխություններ կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի նոյեմբերի 29-ի N 81-Ն հրամանում լրացում կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2023 թվականի փետրվարի 24-ի N 11-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի մարտի 5-ի N 24-Ն հրամանում փոփոխություններ կատարելու մասին» հրամանի,
* ԿԳՄՍ նախարարի «ՀՀ հանրակրթական ուսումնական հաստատությունների 1-ին, 4-րդ, 9-րդ, 12-րդ դասարանների առարկայական ծրագրերը հաստատելու մասին» հրամանների,
* ԿԳՄՍ նախարարի «ՀՀ կրթության և գիտության նախարարի 2010 թվականի մարտի 18-ի թիվ 113-Ն հրամանում փոփոխություն կատարելու մասին» հրամանի,
* ԿԳՄՍ նախարարի «Հանրակրթական ուսումնական հաստատությունների 9-րդ և 12-րդ դասարանների «Համաշխարհային պատմություն» առարկայի ծրագրերը հաստատելու մասին» հրամանի,
* ԿԳՄՍ նախարարի «ԿԳՄՍ նախարարի *2020 թվականի դեկտեմբերի 21-ի N 47-Ն* հրամանում փոփոխություն կատարելու մասին» հրամանի,
* ԿԳՄՍ նախարարի «ԿԳՄՍ նախարարի *2020 թվականի սեպտեմբերի 8-ի N 28-Ն* հրամանում փոփոխություն կատարելու մասին» հրամանի,
* ԿԳՄՍ նախարարի «ԿԳՄՍ նախարարի *2020 թվականի հոկտեմբերի 14-ի N 40-Ն* հրամանում փոփոխություն կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ԿԳՄՍ նախարարի *2023 թվականի դեկտեմբերի 7-ի N 144-ն* հրամանում փոփոխություններ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի *2012թ. ապրիլի 5-ի № 254-Ն* հրամանում փոփոխություններ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի *2012 թվականի մայիսի 3-ի N 388-Ն* հրամանում լրացում կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2023 թվականի օգոստոսի 7-ի N 103-*Ն* հրամանում փոփոխություն կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2023 թվականի օգոստոսի 16-ի N 108-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի *2017 թվականի ապրիլի 13-ի N 370-Ն* հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «Նախադպրոցական ուսումնական հաստատություններում կրթական գործընթացի կազմակերպման համար գործածության ենթակա փաստաթղթերի անվանացանկը, ձևերը և վարելու կարգը հաստատելու մասին» հրամանի,
* ԿԳՄՍ նախարարի «ԿԳՄՍ նախարարի 2022 թվականի փետրվարի 17-ի N 08 հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «Հանրակրթական ուսումնական հաստատությունների «Ես և շրջակա աշխարհը» առարկայի 4-րդ դասարանի ծրագիրը հաստատելու մասին» հրամանի,
* ԿԳՄՍ նախարարի «ԿԳՄՍ նախարարի 2020 թվականի հոկտեմբերի 7-ի N 37-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2011 թվականի ապրիլի 5-ի N 280-ն հրամանում փոփոխություններ կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2022 թվականի հունիսի 9-ի N 20-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի նոյեմբերի 29-ի N 81-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «ՀՀ կրթության և գիտության նախարարի 2010 թվականի հոկտեմբերի 14-ի N 1507-ն հրամանում փոփոխություններ կատարելու մասին» հրամանի,
* ԿԳՄՍ նախարարի «Հանրակրթական ուսումնական հաստատությունների 5-րդ դասարանի «Իմ հայրենիքը», 6-րդ դասարանի «Իմ հայրենիքն ու աշխարհը», 7-12-րդ դասարանների «Հայաստանի պատմություն» առարկաների ծրագրերը հաստատելու մասին», «Հանրակրթական ուսումնական հաստատությունների «Հայրենագիտություն» բնագավառի «Իմ հայրենիքը» (5-րդ դասարան), «Իմ հայրենիքն ու աշխարհը» (6-րդ դասարան), «Հայաստանի պատմություն» (7-12-րդ դասարաններ) առարկաների չափորոշիչները հաստատելու մասին», «ԿԳՄՍ նախարարի 2022 թվականի նոյեմբերի 30-ի N 72-Ն և N 73-Ն, 2023 թվականի մարտի 30-ի N 33-Ն, 2023 թվականի հուլիսի 3-ի N 68-Ն և N 79-Ն, 2024 թվականի մայիսի 5-ի N 36-Ն հրամաններն ուժը կորցրած ճանաչելու մասին», «ԿԳՄՍ նախարարի 2024 թվականի մայիսի 7-ի N 42-Ն հրամանում փոփոխություններ կատարելու մասին», «ԿԳՄՍ նախարարի 2023 թվականի մարտի 30-ի N 24-Ն հրամանում փոփոխություններ կատարելու մասին» հրամանների,
* ԿԳՄՍ նախարարի «ԿԳՄՍ նախարարի 2020 թվականի մայիսի 20-ի N 09-Ն հրամանում փոփոխություն կատարելու մասին» հրամանի,
* ԿԳՄՍ նախարարի «ԿԳՄՍ նախարարի 2021 թվականի հունվարի 20-ի N 17-Ն հրամանում լրացում կատարելու մասին» հրամանի

նախագծերի վերաբերյալ։

***ՀՀ տարածքային կառավարման և ենթակառուցվածքների նախարարություն***

* «Պետական գույքի կառավարման մասին»» նոր օրենքի և հարակից օրենքների նախագծերի վերաբերյալ,
* ՀՀ կառավարության «Պետական սեփականություն հանդիսացող գույքերի նվիրատվության և նվիրաբերության կարգերը հաստատելու մասին» որոշման,
* ՀՀ կառավարության «ՀՀ կառավարության 2006 թվականի հունվարի 26-ի N 346-Ն որոշման մեջ փոփոխություններ կատարելու մասին» որոշման

նախագծերի վերաբերյալ։

***ՀՀ ներքին գործերի նախարարություն***

* «Աղետների ռիսկի կառավարման և բնակչության պաշտպանության մասին» օրենքի և հարակից օրենքների,
* ««Քաղաքացիական պաշտպանության մասին» օրենքում փոփոխություն կատարելու մասին»,
* ««Տեղական ինքնակառավարման մասին» օրենքում փոփոխություն կատարելու մասին»,
* «Պետական գույքի մասնավորեցման (սեփականաշնորհման) մասին» օրենքում լրացում կատարելու մասին»,
* Վարչական իրավախախտումների վերաբերյալ» օրենսգրքում լրացում կատարելու մասին»,
* ««Տարածքային կառավարման մասին» օրենքում փոփոխություն կատարելու մասին» օրենքների նախագծերի վերաբերյալ:

***ՀՀ ազգային վիճակագրական կոմիտե***

* ՀՀ վիճակագրության պետական խորհրդի «ՀՀ վիճակագրության պետական խորհրդի 2022 թվականի փետրվարի 8-ի թիվ 02-Ն որոշման մեջ փոփոխություններ կատարելու մասին» որոշման նախագծի վերաբերյալ:

***ՀՀ արդարադատության նախարարություն***

* «Աշխատանքային օրենսգրքում լրացումներ կատարելու մասին» օրենքի,
* Հանրային ծառայության մասին» օրենքում փոփոխություն կատարելու մասին» և Քաղաքացիական ծառայության մասին» օրենքում փոփոխություններ կատարելու մասին» օրենքների,
* «Ազդարարման համակարգի մասին» օրենքում փոփոխություններ և լրացումներ կատարելու մասին» օրենքի,
* «Մարդու իրավունքների պաշտպանի մասին» սահմանադրական օրենքում լրացումներ կատարելու մասին» սահմանադրական օրենքի,
* ՀՀ կառավարության ***«***Հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների տնօրինման կարգը, շուտ փչացող և պահպանման էական ծախսեր պահանջող գույքերի ցանկը, շուտ փչացող գույքի ոչնչացման դեպքերը, կարգը և տնօրինման եղանակները, առանձին տեսակի գույքի տնօրինման առանձնահատկությունները, գույքի տնօրինման եղանակների ընտրության մեթոդաբանությունը և տնօրինման եղանակի վերաբերյալ «Պետական արարողակարգի մասին» օրենքով սահմանված եզրակացության տրամադրման կարգը սահմանելու մասին» որոշման և հարակից որոշումների նախագծերի վերաբերյալ:

***ՀՀ ֆինանսների նախարարություն***

* ՀՀ կառավարության «ՀՀ կառավարության 2023 թվականի սեպտեմբերի 28-ի N 1666-Ն որոշման մեջ փոփոխություններ և լրացումներ կատարելու և ՀՀ կառավարության 2020 թվականի հունվարի 16-ի N 40-Լ որոշումն ուժը կորցրած ճանաչելու մասին» որոշման նախագծի վերաբերյալ:

***ՀՀ աշխատանքի և սոցիալական հարցերի նախարարություն***

* «ՀՀ աշխատանքային օրենսգրքում փոփոխություններ և լրացում կատարելու մասին» և «Նվազագույն ամսական աշխատավարձի մասին» օրենքների նախագծերը:

Միաժամանակ, ԿԳՄՍՆ-ին տեղեկացվել է ԿՏՄ կողմից ՀՀ 9 ՀՈՒՀ-երում տնային ուսուցմամբ սովորողների կրթական գործընթացի նկատմամբ իրականացված վերահսկողության արդյունքում հանդիպած խնդիրների մասին, ներկայացվել են իրավական կարգավորումների և կրթության կազմակերպման արդյունավետությանը վերաբերող առաջարկություններ:

Այսպիսով, 2024 թվականին ԿՏՄ-ն առաջարկություններ է ներկայացրել 109 իրավական ակտերի օրենսդրական փոփոխությունների վերաբերյալ: 2023 թվականին համապատասխան ցուցանիշը 56 է:

# *8. ԿՏՄ-ի և դրա պաշտոնատար անձանց գործողությունների կամ անգործության, այդ թվում՝ պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին*

2024 թվականին ԿՏՄ պաշտոնատար անձանց գործողությունների դեմ բերվել է 2 բողոք՝

* 2024 թվականի I եռամսյակում ԿՏՄ ղեկավարի կողմից «ՀՀ Արարատի մարզի Արտաշատ քաղաքի Հովհաննես Թումանյանի անվան N 2 հիմնական դպրոց ՊՈԱԿ-ի տնօրենին տրված կարգադրության դեմ բերվել է 1 բողոք:

2024 թվականի մարտի 9-ի՝ հ․ 1074784-09 գրությամբ էլեկտրոնային հարցումների միասնական հարթակի միջոցով տեսչական մարմին է դիմել նշված դպրոցի տնօրենի փաստաբանը՝ բողոք ներկայացնելով ԿՏՄ ղեկավարի 10.01.2024թ. թիվ 10-Ա կարգադրության դեմ: ԿՏՄ ղեկավարի որոշմամբ մերժվել է փաստաբանի բողոքը և կարգադրությունը թողնվել է անփոփոխ:

Հարկ է նշել, որ Արարատի մարզպետը ԿՏՄ ղեկավարին ուղղված 13.03.2024 թ. գրությամբ հայտնել է, որ նշված կարգադրության հիման վրա լուծվել է տնօրենի հետ կնքված աշխատանքային պայմանագիրը:

2024 թվականի III եռամսյակում դատարանում վարույթ է ընդունվել գործ, որը վերաբերել է քաղաքացու՝ ընդդեմ ԿՏՄ ղեկավարի 10․01․2024 թ. թիվ 10-Ա կարգադրությունը անվավեր ճանաչելու մասին հայցադիմումի ընդունմանը: Այն մերժվել է վարչական դատարանի կողմից։ Սույն որոշման դեմ հայցվորը բողոք է ներկայացրել վերաքննիչ դատարան, որի որոշմամբ այն ընդունվել է վարույթ։

* 2024 թվականի II եռամսյակում ԿՏՄ ղեկավարի 22.04.2024թ. N ԿՈ-4-Ա որոշման՝ վարչական վարույթը կարճելու վերաբերյալ մասը վիճարկելու՝ անվավեր ճանաչելու պահանջով քաղաքացին վիճարկման հայց է ներկայացրել ՀՀ վերաքննիչ վարչական դատարան: ՀՀ վերաքննիչ դատարանի կողմից 27.09.2024թ. ընդունվել է «Վերաքննիչ բողոքը մերժելու մասին» որոշում: Քաղաքացին բողոք է ներկայացրել ՀՀ վճռաբեկ դատարան՝ պահանջելով վերանայել Վերաքննիչ դատարանի 27.09.2024թ. վերոնշյալ որոշումը և կայացնել նոր դատական ակտ: ՀՀ վճռաբեկ դատարանի վարչական պալատի կողմից 04.12.2024թ. ընդունվել է «Վճռաբեկ բողոք վարույթ ընդունելը մերժելու մասին» որոշում:

***ՌԳՍՊՎԳ վարչություն***

1. Այն ստուգումները, որոնց դեպքում կիրառված ստուգաթերթերի կիրառված կետերի «ոչ» պատասխանների թիվը 80 և ավելի տոկոս է։ [↑](#footnote-ref-1)
2. Վերլուծությունը կցվում է (Հավելված) [↑](#footnote-ref-2)
3. Հանրակրթության ոլորտի ստուգաթերթերում սյունակաշարերի կիրառմամբ ստուգման ենթակա հարցերը 109-ն են, նախադպրոցական կրթության ոլորտի ստուգաթերթերում՝ 67-ը, նախնական մասնագիտական (արհեստագործական) կրթության և միջին մասնագիտական կրթության ոլորտներում՝ 13-ը։ [↑](#footnote-ref-3)
4. 4՝ «Գերազանց», 3՝ «Լավ», 2՝ «Բավարար», 1՝ «Անբավարար»: [↑](#footnote-ref-4)
5. **Գնահատումն իրականացվել է 10 միավորային սանդղակով՝ 1-3 միավոր՝ «Անբավարար», 4-6 միավոր՝ «Բավարար», 7-8 միավոր՝ «Լավ», 9-10 միավոր՝ «Գերազանց»։** [↑](#footnote-ref-5)
6. 2022 թվականին նախադպրոցական կրթության ոլորտում պլանային ստուգումներ չեն իրականացվել: [↑](#footnote-ref-6)